Όταν η ελληνική μουσική συνάντησε το παγκόσμιο χιπ χοπ\nΤι δουλειά έχει ο Τόλης Βοσκόπουλος στη Φιλαδέλφεια; Έχει Καλιφορνέζους fans η Νατάσα Θεοδωρίδου; Τραγούδησε η Βίκυ Μοσχολιού με τους Dilated Peoples;\nΤι σχέση μπορεί να έχει το μπουζούκι και λοιπά εγχωρίως διαδεδομένα μουσικά όργανα με τις μπαρουτοκαπνισμένες μπάρες Αμερικανών MCs, οι οποίοι ζούνε στην άλλη άκρη του κόσμου από τον λαό μας; Με το παρόν άρθρο αποδεικνύεται πως υπάρχει άμεση σχέση. Γιατί ποτέ δεν ξέρεις πότε ο εκάστοτε τρελαμένος χιπ χοπ παραγωγός θα σκοντάψει σε κάποιο ξεχασμένο από τον χρόνο (ίσως και τον κόσμο) ελληνικό τραγούδι κατά τη διάρκεια ενός crate digging session, αποφασίζοντας κατόπιν να βασίσει πάνω σε αυτό το επόμενό του beat. Ας επιχειρήσουμε λοιπόν εδώ μια αποσπασματική μεν, αντιπροσωπευτική δε καταγραφή τέτοιων περιπτώσεων...\nΗ Φιλαδέλφεια συναντά την Κοκκινιά\nΤόλης Βοσκόπουλος: Και Συ Θα Φύγεις\nΌτι ο Stoupe, ο παραγωγός δηλαδή των Jedi Mind Tricks, τρέφει ιδιαίτερη αγάπη στα ηχητικά δείγματα εγχόρδων δεν αποτελεί δα και κανένα μυστικό. Κάποιος που διατηρεί έστω και μια επιφανειακή επαφή με τη μουσική της μπάντας του μπορεί να το διαπιστώσει με τα ίδια του τα αυτιά. Δεν παύεις όμως να ξαφνιάζεσαι στην πρώτη επαφή με το “Blood In Blood Out”, αφού στο ξεκίνημα δεν ακούς μόνο ήχο από μπουζούκι, μα και τη χαρακτηριστική χροιά του... Τόλη Βοσκόπουλου! Στη συνέχεια βέβαια το τοπίο αλλάζει τελείως, μιας και αναλαμβάνουν δράση τα άλλα τέσσερα samples που έχει δανειστεί ο Stoupe. Πάντως η εκκίνηση έχει χρώμα εντελώς ελληνικό.\nΔεν ακούνε μόνο οι ομογενείς Νταλάρα\nIll Bill & Vinnie Paz: Impaled Nazarene\nΓιώργος Νταλάρας: Εγώ Θα Σου Μιλώ\nΟ Ill Bill και ο Vinnie Paz είναι γνωστά μουρλοκομεία. Όταν λοιπόν αποφάσισαν να ενώσουν δυνάμεις για έναν κοινό δίσκο –μετά από χρόνια συνεργασιών κάτω από τη σκέπη διαφορετικών projects– όλοι περίμεναν το γνώριμο hardcore ύφος τους. Κανείς όμως δεν περίμενε πως αυτό θα ερχόταν να συναντήσει τη φωνή του Γιώργου Νταλάρα ή ότι θα ισορροπούσε τόσο αξιοθαύμαστα με τον ήχο του "Εγώ Θα Σου Μιλώ". Απόλυτα επιτυχημένη λοιπόν η επίτευξη του μουσικού τους στόχου.\nΣτελάρα ζεις, σαμπλάρει ο Αλκεμίστ!\nAction Bronson: Eastern Promises\nΣτέλιος Καζαντζίδης: Έφυγε, Έφυγε\nΝαι, το ξέρω ότι δεν τονίζεται έτσι το όνομα του Alchemist, αλλά κάπως έπρεπε να κάνω ομοιοκαταληξία! Όταν απελευθερώθηκε στο διαδίκτυο η mixtape συνεργασία μεταξύ Alchemist και Action Bronson, το άκουσμα του “Έφυγε Έφυγε” οδήγησε αρκετούς στην υπόθεση πως ήταν μάλλον ο δεύτερος που είχε βάλει το χεράκι του, λόγω της αλβανικής καταγωγής του –ως γνωστόν, οι Αλβανοί και ο λαός μας έχουν έντονη ανταλλαγή βιωμάτων και πολιτιστικών στοιχείων, ήδη πριν την Ελληνική Επανάσταση. Όμως το πιθανότερο είναι πως το τραγούδι του Στέλιου Καζαντζίδη βρέθηκε στα χέρια του Alchemist λόγω της εμφάνισής του στη δεύτερη σαιζόν της σειράς-σταθμό-αριστούργημα-έπος (συνεχίστε αναλόγως) The Wire, λειτουργώντας ως ιδανικό ανατολίτικο soundtrack στα παράνομα νταλαβέρια που λάμβαναν χώρα στις αποβάθρες της Βαλτιμόρης, υπό τη καθοδήγηση βέβαια του “The Greek”.\nΗ Νατάσα Θεοδωρίδου έχει θαυμαστές στην Καλιφόρνια\nLiving Legends: Moving At The Speed Of Life\nΝατάσα Θεοδωρίδου: Φεγγάρι Μου\nΤο “Φεγγάρι Μου” (σε μουσική/στίχους Γιώργου Θεοφάνους) είναι ασφαλώς από τα πιο αναγνωρίσιμα και πολυακουσμένα τραγούδια της Νατάσας Θεοδωρίδου. Πάρτε τώρα το βασικό του μουσικό θέμα –προϊόν ξυλοφωνικού παιξίματος– βάλτε από πίσω ένα εθιστικό drum loop και από πάνω του έναν από τους MCs των Living Legends να του τοποθετεί μια πανδαισία από ντόπα ρίμες, παρέα με τον Slug των Atmosphere. Καταλήγει σ' ένα από τα καλύτερα κομμάτια της πρώην παρέας των Murs & The Grouch, δίνοντας μάλιστα μια εντελώς διαφορετική διάσταση στο γνωστό ελληνικό hit. Αυτό ειδικά το ξυλοφωνικό riff, δεν θα 'ναι ποτέ πια το ίδιο...\nΠαλικάρια διψασμένα για crate digging\nDilated Peoples: Reach Us\nΒίκυ Μοσχολιού: Παλικάρι Διψασμένο\nΤο ότι η παρέα του Evidence, του Rakaa και του Babu είναι δημοφιλέστατη στη χώρα μας, πρέπει να θεωρείται ως δεδομένο, μετά τον κόσμο που έχουν μαζέψει στις εδώ συναυλίες τους. Πόσοι όμως από τους φίλους τους γνωρίζουν ότι ένα από τα καλύτερα τραγούδια του Neighborhood Watch πατάει σε τραγούδι του Σταύρου Ξαρχάκου για τη Βίκυ Μοσχολιού; Ιδιαίτερη μνεία θα πρέπει ασφαλώς να γίνει και στο εμπνευσμένο wordplay των Dilated Peoples, οι οποίοι μετατρέπουν το «δίψασε» της Μοσχολιού στο δικό τους “Reach Us”. Ρίξτε μια προσεχτική ακρόαση και θα καταλάβετε τι εννοούμε.\nΠώς μια Συνάντηση στο Πάρκο καταλήγει σε Νεκρά Πτώματα\nAlchemist feat. The Game & Prodigy: Dead Bodies\nΜίκης Θεοδωράκης: Meeting In The Park\nΟ Alchemist τελικά δεν ακούει μόνο Στέλιο Καζαντζίδη, αλλά πρέπει γενικά να ψάχνει για ελληνικές κυκλοφορίες, αν κρίνουμε από το σαμπλάρισμα του “Meeting In The Park” του Μίκη Θεοδωράκη στο "Dead Bodies". Βέβαια η συγκεκριμένη ανακάλυψη δεν είναι ιδιαίτερα δύσκολη, μιας και το κομμάτι του μεγάλου Έλληνα συνθέτη προέρχεται από το soundtrack που είχε υπογράψει τo 1973 για την ταινία Serpico (με τον Al Pacino). Πάντως αυτό σε τίποτα δεν υποτιμά το χάρισμα του Αλχημιστή να μετατρέπει κάθε λογής δείγμα σε μουσικό τσιμεντόλιθο από έντονα beats, μπασογραμμές και εκλεκτούς guest MCs, όπως είναι εδώ ο The Game και ο Prodigy των Mobb Deep.\nΣιγά που δεν θα εμφανιζόταν κάπου και ο Μάνος Χατζιδάκις...\nBlack Moon: This Is What It Sounds Like\nMάνος Χατζιδάκις: The Day\nΥπήρχε περίπτωση να έλειπε από μια τέτοια λίστα το όνομα ενός από τους σπουδαιότερους συνθέτες που έχει βγάλει ετούτη εδώ η χώρα; Όχι βέβαια! Μέσα από το Reflections, λοιπόν, οι Da Beatminerz που υπογράφουν το instrumental "This Is What It Sounds Like" επιλέγουν το “The Day” για να πάρουν όσα χρειάζονταν ώστε να μεταμορφώσουν το ροκ ύφος της αρχικής σύνθεσης σε ένα μελαγχολικό διαμάντι, με εκείνον τον χαρακτηριστικό mid-1990s ήχο.\n... ή εδώ\nMain Flow: Hip Hop Worth Dying For\nΧάρις Αλεξίου: Μανούλα Μου\nΟ Main Flow δεν χρειάζεται ιδιαίτερες συστάσεις στους φίλους του χιπ χοπ, μιας και ως μέλος των Mood παρέδωσε ένα από τα πλέον παραγνωρισμένα underground διαμάντια του είδους πίσω στα 1990s, με το Doom. Συνέχισε ύστερα με προσωπική καριέρα στο ίδιο μουσικό στυλ –με αξιοπρεπέστατες μάλιστα κυκλοφορίες– ενώ στη ρητορική ερώτηση αν αξίζει κάποιος να πεθάνει για το χιπ χοπ, εκτός του να φωνάξει τον (παλιό γνώριμο) Talib Kweli για να καταθέσει την άποψή του, μπλέκει και τον Μάνο Χατζιδάκι λαμβάνοντας έμπνευση από μια δική του σύνθεση, την οποία είχε τραγουδήσει «απρόβλεπτα» η Χαρούλα η Αλεξίου πίσω στο 1987. Κρίνοντας από την κατάληξη, όντως η έμπνευση έδωσε το παρών!\nΤο γνωστό δίδυμο ξαναχτυπά\nYellow Jackets: Roll With Killer Bees\nΧάρις Αλεξίου: Οδός Αριστοτέλους\nΣχήμα που διατηρεί δεσμούς με την όλη Wu-Tang φαμίλια, οι εκ Δυτικής Ακτής ορμώμενοι Yellow Jackets δίνουν το παραπάνω τραγούδι τους στο τρίτο μέρος των συλλογών The Swarm. Και δεν είναι καθόλου δύσκολο να αναγνωρίσεις το sample από την "Οδό Αριστοτέλους" των Γιάννη Σπανού/Λευτέρη Παπαδόπουλου ή τη φωνή της Αλεξίου. Το δείγμα μένει λοιπόν αυτούσιο, χωρίς πολλά πετσοκόμματα και περιττές κινήσεις στο παραγωγικό μέτωπο, καταλήγοντας σε ένα καλοφτιαγμένο αποτέλεσμα. Άλλωστε μερικές φορές το μόνο που χρειάζεσαι για να κατασκευάσεις ένα δυνατό χιπ χοπ κομμάτι είναι απλά ένα ιδιαίτερο μουσικό δείγμα και ταιριαστές μπασογραμμές/beats.\nΈνα τελευταίο προτού φύγω...\nJedi Mind Tricks: Monolith\nΕλευθερία Αρβανιτάκη: Το Ερωτικό\nΜπορεί το A History Οf Violence να αποτέλεσε το κύκνειο άσμα του Stoupe ως παραγωγού των Jedi Mind Tricks, φρόντισε όμως να το φιλοδωρήσει με τη χρήση ενός ακόμα δείγματος ελληνικής προέλευσης, αυτή τη φορά για το “Monolith” –που ήταν και το πρώτο single του δίσκου. Το “Ερωτικό” της Ελευθερίας Αρβανιτάκη μπήκε λοιπόν στο sampler και το "Monolith" έχτισε την ατμόσφαιρά του επάνω στα χαρακτηριστικά της φωνητικά, ανάγοντάς τα σε μέρος του μουσικού κομματιού και κάνοντάς τα να μη μοιάζουν πλέον με λόγια, αλλά με ένα επιπλέον μελωδικό στρώμα στην υπηρεσία του track.\nΗ λίστα με τα τραγούδια που έχουν χρησιμοποιήσει ελληνικά samples ασφαλώς και δεν τελειώνει εδώ. Εκείνα που μπορούν να ανιχνευθούν με το αυτί ίσως αποτελέσουν υλικό για ένα δεύτερο μέρος του συγκεκριμένου άρθρου, σίγουρα όμως υπάρχουν και πολλά τα οποία έχουν μετατραπεί τόσο πολύ, ώστε πλέον δεν ανιχνεύονται. Είναι πάντως ενδιαφέρον όλο αυτό το παιχνίδι. Όχι μόνο γιατί δίνει μια ιδιαιτερότητα σε κάποια διεθνή χιπ χοπ κομμάτια, αλλά και γιατί ενδέχεται να βάλει και ορισμένους ακροατές –οι οποίοι υπό άλλες συνθήκες δεν θα έμπαιναν στον κόπο– να ασχοληθούν με ένα κομμάτι της εγχώριας μουσικής παραγωγής. Μερικούς ανήσυχους Αμερικάνους beatmakers, πάντως, σίγουρα τους απασχόλησε!


Τι ζητά ο Ασφαλιστικός Διαμεσολαβητής το 2022; – Σύλλογος Ασφαλιστικών Πρακτόρων Νομού Αττικής\nΜαρία Δημητριάδη: Μήνυμα στις εταιρείες για την σχέση τους με τον Ασφαλιστικό Διαμεσολαβητή.\nΜέσα από αυτό το ερώτημα η Μαρία Δημητριάδη, πρόεδρος του Συλλόγου Ασφαλιστικών Πρακτόρων Νομού Αττικής ΣΠΑΤΕ, μας δίνει την δική της προσέγγιση στο πώς ο επαγγελματίας, Ασφαλιστικός Διαμεσολαβητής θα ήθελε να είναι η σχέση του με την Ασφαλιστική Εταιρεία ή τις Ασφαλιστικές Εταιρείες με τις οποίες συνεργάζεται.\nΚαι σαφώς η μεταξύ τους επικοινωνία με τις αμφίδρομες προεκτάσεις και επιρροές είναι το καταλυτικό στοιχείο το οποίο θα οδηγήσει και στο “ιδανικό” αποτέλεσμα. Ένα αποτέλεσμα το οποίο έχει άμεση επίπτωση στην ποιοτική και ποσοτική εξέλιξη του επαγγελματία, της εταιρείας και της ιδιωτικής ασφάλισης.\nΣύμφωνα με την πρόεδρο του ΣΠΑΤΕ κυρίαρχο στοιχείο είναι η ΕΠΙΚΟΙΝΩΝΙΑ. Στο πλαίσιο αυτό αναρωτιέται όπως κάθε επαγγελματίας που αναζητά την εξέλιξη: «πως οραματίζομαι την Ασφαλιστική Εταιρία που συνεργάζομαι;»\nΚαι απαντά ότι μέσα από την εμπειρία της αυτά που θεωρεί πρώτιστες παραμέτρους είναι:\n– «Η “ανθρώπινη” ζεστή δια ζώσης επικοινωνία διότι η υφιστάμενη επαφή -όπως εντάθηκε λόγω της πανδημίας #covid19- μέσω email και call center οδηγεί σε μια απρόσωπη συνθήκη που δεν ευνοεί την ζύμωση που χρειάζεται ιδιαίτερα το επάγγελμα μας και η Ιδιωτική Ασφάλιση.\n– Να ενισχυθεί η αμεσότητα στην επικοινωνία με τους ανθρώπους των Πωλήσεων. Είναι καθοριστικής σημασίας για την συμπόρευσή μας σε ένα κοινό σκοπό και στόχο. Δεν νοείται σε μια εργασία με τέτοιο κοινωνικό πρόσημο και αντίκρισμα η ενημέρωση σε ουσιαστικά θέμα να μην είναι σε βάθος, και με όλα τα απαραίτητα αναλυτικά ποιοτικά και ποσοτικά χαρακτηριστικά.\n– Είναι αναγκαίο να λαμβάνουμε ως επαγγελματίες γνώση από τα αποτελέσματα των ερευνών των τμημάτων Marketing. Η γνώση δεν έχει καμία αξία αν δεν μετουσιώνεται στην πρακτική καθημερινότητα. Η διάδοση της βοηθά στην εξέλιξη του επαγγέλματος της Ασφαλιστικής Διαμεσολάβησης.\n– Απαραίτητο συστατικό της προόδου του επαγγέλματος είναι και η στήριξη που λαμβάνεται από τις εταιρείες στην ανάπτυξη των ψηφιακών ικανοτήτων του επαγγελματία μαζί φυσικά με την σύγχρονη και συστηματική ολοένα διευρυνόμενη εκπαίδευσή του.\n– Καθοριστικό θέμα είναι και η σωστή λειτουργία της αγοράς. Χρειαζόμαστε μια αγορά που να λειτουργεί με ίσους όρους και όχι με κανάλια-διαύλους διανομής διαφορετικών ταχυτήτων».\nΣτο πλαίσιο αυτών των διαπιστώσεων η κυρία Δημητριάδη πιστεύει ότι μπορεί να επέλθει μια σωστά σχεδιασμένη αλλαγή προς αμοιβαίο όφελος όλων των συντελεστών της Ιδιωτικής Ασφάλισης. Όπως τονίζει αποστέλλοντας μήνυμα σε κάθε συντελεστή:\n«Μόνο όλοι μαζί μπορούμε να αλλάξουμε την ασφαλιστική συμπεριφορά του καταναλωτή, με σύμπνοια και με στοχευμένες και από κοινού ενέργειες. Ο κάθε ασφαλιστικός διαμεσολαβητής είναι μέρος της αλυσίδας και πρέπει να συμμετέχει στον σχεδιασμό των εταιρειών καταθέτοντας την δική του άποψη, εμπειρία, προβληματισμό και προσδοκία».\nΚαι απευθυνόμενη προς τις Ασφαλιστικές Εταιρείες η πρόεδρος του ΣΠΑΤΕ σε προσωπικό επίπεδο τονίζει: «Άκουσέ με, γιατί μέσα από την δική μου φωνή, ακούς την επιθυμία του καταναλωτή. Άκουσε με γιατί είμαι το πιο πιστό και σημαντικό σου κανάλι πώλησης»\nFeb 3, 2022 Συνεντεύξεις


Ομιλία Γουλιέλμου προς την ομάδα: “Φέρτε το μπάσκετ πίσω στην πόλη του!” | ebasket.gr\nΚεντρική Basket League Άρης Ομιλία Γουλιέλμου προς την ομάδα: “Φέρτε το μπάσκετ πίσω στην πόλη του!”\nΟμιλία Γουλιέλμου προς την ομάδα: “Φέρτε το μπάσκετ πίσω στην πόλη του!”\nΔημοσίευση στις 16/08 14:10\nΠριν την έναρξη της προπόνησης της Πέμπτης (16/8), ο Δημήτρης Γουλιέλμος συνάντησε στο Μουσείο του Άρη τους παίκτες, το τεχνικό τιμ και το υπόλοιπο τεχνικό επιτελείο των “κιτρίνων”. Μαζί του ήταν και ο Χάρης Παπαγεωργίου αλλά και ο αντιπρόεδρος της ΚΑΕ, Νίκος Καλλέν. Πέραν των ευχών του Γουλιέλμου (παρακολούθησε την προπόνηση μαζί με τα μέλη της διοίκησης της ΚΑΕ) εν όψει της νέας σεζόν, ο μεγαλομέτοχος της ΚΑΕ υπογράμμισε προς τα μέλη της ομάδας πως ο Άρης είναι “κάτι το ξεχωριστό για τη Θεσσαλονίκη και την Ελλάδα” ενώ ανέφερε πως “θέλουμε να ματώνετε τη φανέλα μας κι αν το κάνετε αυτό, θα μπορέσετε να γίνετε οι σύγχρονοι ήρωες του Άρη”.\n“Σας καλωσορίζουμε στο ‘σπίτι’ του ελληνικού μπάσκετ, δηλαδή στο ‘σπίτι’ του Άρη. Θέλουμε να χτίσουμε μια σχέση μαζί σας σαν οικογένεια, γιατί έτσι σας αισθανόμαστε. Όποιο πρόβλημα έχετε, να μας ενημερώνετε κι εμείς θα κάνουμε το καλύτερο για να το λύσουμε. Ο Άρης δεν είναι μια τυπική ομάδα, αλλά κάτι το ξεχωριστό για τη Θεσσαλονίκη και την Ελλάδα.\nΦέρτε το μπάσκετ πίσω στην πόλη του. Είμαι ενθουσιασμένος που η συνάντηση μας γίνεται σε αυτό το χώρο, το Μουσείο του Άρης που όμοιο του δεν υπάρχει στην Ελλάδα. Μπορείτε να δείτε εδώ φανέλες του Γκάλη, του Γιαννάκη, του Παπαγεωργίου, του Ιωαννίδη και άλλων θρύλων που αγωνίστηκαν στην ομάδα μας. Εμείς σας πιστεύουμε.\nΠιστεύουμε ότι μπορείτε να γίνετε οι δικοί μας ήρωες. Μπορείτε να αναβιώσετε μεγάλες στιγμές του παρελθόντος. Ο Άρης έχει έδρα μια πόλη που δεν είναι η πρωτεύουσα της χώρας, παρόλα αυτά όμως έχει καταφέρει να πετύχει μεγάλα πράγματα. Θα είμαστε στο πλευρό σας και θα σας υποστηρίζουμε. Αυτό που θέλουμε από εσάς είναι να δίνετε το 100% των δυνατοτήτων σας, να ματώνετε τη φανέλα μας κι αν το κάνετε αυτό, θα μπορέσετε να γίνετε οι σύγχρονοι ήρωες του Άρη”.\nΠροηγούμενο Ευχήθηκε στον Τίμα ο Πορζίνγκις (pic)\nΕπόμενο Έρχεται και ο Μιλουτίνοφ (pic)


Ευανθία Ρεμπούτσικα: «Δε θα με πείραζε να κάνω συναυλίες κάθε μέρα» - POPAGANDA\nΕίστε συνθέτρια –μια δημιουργική αλλά και μοναχική ενασχόληση – είστε όμως και μουσικός που βρίσκεται πάνω στη σκηνή από την παιδική της ηλικία. Πώς συνυπάρχουν οι δύο σας ιδιότητες; Άρχισα να γράφω μουσική από ανάγκη δική μου. Μέσα στη μοναχικότητα προέκυψε ένας διάλογος με τον εαυτό μου. Ήταν λίγο πριν γεννήσω την κόρη μου και μετά που είχα τη Ραχήλ άρχισα να σιγοτραγουδώ μαζί της. Ήρθε ελεύθερα και αβίαστα το να κάτσω να γράψω μουσική, άλλωστε η μουσική είναι, για μένα, παρέα. Λειτούργησε ψυχοθεραπευτικά και λυτρωτικά μέσα μου. Βγήκα στη σκηνή από 8 χρονών, μαζί με τα αδέρφια μου σε παιδική ηλικία, και έκανα πολλές συναυλίες τότε. Όταν το ξαναβρήκα αυτό ως ενήλικας ήρθα πάλι κοντά στο κοινό και το κοινό μου φέρνει ευφορία. Ξαναζωντάνεψε λοιπόν όλο αυτό μέσα μου και μαζί με την μπάντα μου- που με τους περισσότερους από τους μουσικούς έχουμε ενωθεί με τα χρόνια και αυτός είναι ένας λόγος που περνάω ωραία στη σκηνή- ενώνομαι με το κοινό. Το έχω πει πολλές φορές, η σκηνή είναι το δωμάτιο μου, γιατί εκεί αισθάνομαι καλά. Μαζί με το βιολί μου νιώθω ότι πατάω γερά στα πόδια μου και αυτό φέρνει χαμόγελο, αγάπη και μοίρασμα με το κοινό.


Πείραμα 4ήμερης εργασίας χωρίς μείωση μισθού στη Βρετανία | Mikrometoxos.gr\nΠείραμα 4ήμερης εργασίας χωρίς μείωση μισθού στη Βρετανία\nΤο μεγαλύτερο έως τώρα πιλοτικό πρόγραμμα εβδομάδας εργασίας τεσσάρων ημερών που έχει εφαρμοστεί στον κόσμο, χωρίς παράλληλη μείωση αποδοχών των εργαζομένων, εγκαινιάστηκε χθες στη Βρετανία με μεγάλες προσδοκίες όχι μόνον από τους εργαζομένους αλλά και από τις επιχειρήσεις.\nΓια τους επόμενους έξι μήνες 3.300 εργαζόμενοι στη Βρετανία σε 70 επιχειρήσεις της θα εργάζονται τέσσερις ημέρες την εβδομάδα, θα παίρνουν τον ίδιο μισθό και θα καλούνται να παράγουν όσα παρήγαν έως τώρα στο πενθήμερο της εργασίας.\nΟπως επισημαίνουν τα βρετανικά ΜΜΕ, η πανδημία όχι μόνον άλλαξε για πάντα την απασχόληση αλλά ανάγκασε τον κόσμο να σκεφτεί ξανά και ξανά τα ζητήματα της εργασίας. Ενδεχομένως και υπό την πίεση των μεγάλων ελλείψεων προσωπικού, όλο και περισσότερες επιχειρήσεις ενδιαφέρονται να ελέγξουν κατά πόσον η ποιότητα ζωής που προσφέρουν στο προσωπικό τους θα τις βοηθάει εφεξής να υπερισχύσουν στον ανταγωνισμό.\nΟπως σχολίασε στέλεχος μιας εκ των επιχειρήσεων που συμμετέχουν στο πείραμα, «φαίνεται να είναι καλή περίοδος» για να δοκιμαστούν νέες επιχειρηματικές μέθοδοι. Και πρόκειται για επιχειρήσεις που καλύπτουν ευρύτατο φάσμα της οικονομικής δραστηριότητας, από τις βιομηχανίες που παράγουν πατατάκια και άλλα σνακ μέχρι μεγάλες εταιρείες του κλάδου των χρηματοπιστωτικών υπηρεσιών αλλά και εταιρείες στον χώρο της εκπαίδευσης, της συμβουλευτικής, της στέγασης, των κατασκευών, του ψηφιακού μάρκετινγκ και της περιποίησης προσώπου και σώματος.\nΤην εποπτεία και παρακολούθηση του προγράμματος έχουν αναλάβει στελέχη του Πανεπιστημίου του Κέμπριτζ, του Πανεπιστημίου της Οξφόρδης αλλά και του Boston College σε συνεργασία με τη δεξαμενή σκέψης Autonomy. Σημειωτέον ότι οι εποπτεύοντας θα αξιολογήσουν τα αποτελέσματα του πιλοτικού προγράμματος με πολλά κριτήρια, με πρώτο βέβαια την παραγωγικότητα αλλά παράλληλα και με το πόσο συνδράμει στην ευημερία των εργαζομένων όπως και σε ποιο βαθμό έχει θετικό αντίκτυπο στο περιβάλλον, ακόμη και στην ισότητα των φύλων.\nΠρόκειται για το μεγαλύτερο έως τώρα πείραμα του είδους με κριτήριο τον μεγάλο αριθμό των εταιρειών που συμμετέχουν. Συμπίπτει, όμως, χρονικά με αντίστοιχο πρόγραμμα που θα εγκαινιαστεί μέσα στον Ιούνιο στο Βέλγιο με τη συμμετοχή 60 επιχειρήσεων και 3.000 υπαλλήλων.\nΣτην περίπτωση του Βελγίου, οι εργαζόμενοι θα έχουν τη δυνατότητα να εργάζονται έως εννιάμισι ώρες την ημέρα επί τέσσερις ημέρες, με προοπτική το ωράριο αυτό να επεκταθεί στις 10 ώρες με τη συναίνεση των εργαζομένων. Εν ολίγοις, στο Βέλγιο οι εργαζόμενοι δεν θα απασχολούνται λιγότερες ώρες, απλώς θα έχουν την επιλογή να συμπυκνώσουν τις ώρες εργασίας τους σε λιγότερες ημέρες.\nΑντίστοιχα προγράμματα αναμένεται να δοκιμαστούν, σε ορισμένες περιπτώσεις για δεύτερη φορά, και σε άλλες χώρες όπως στην Ιρλανδία, που το δοκίμασε πρώτη, στην Ισπανία, στη Νέα Ζηλανδία, στην Αυστραλία, στον Καναδά και στις ΗΠΑ. Στη Σκωτία, άλλωστε, αναμένεται να τεθεί σε εφαρμογή πιλοτικό πρόγραμμα το επόμενο έτος, ενώ κάτι ανάλογο εξετάζει και η Ουαλλία.\nΣτις περισσότερες από αυτές τις χώρες, όπως και στη Σουηδία, έχουν εφαρμοστεί ανάλογα πειράματα που στην πλειονότητά τους έδειξαν αύξηση παραγωγικότητας έως και κατά 40%. Το σημαντικότερο προηγούμενο αποτελεί, πάντως, το πείραμα της Ισλανδίας που εφαρμόστηκε επί τέσσερα χρόνια από το 2015 έως το 2019 και θεωρήθηκε εξαιρετικά επιτυχημένο, δίνοντας ώθηση σε ανάλογες πρωτοβουλίες αλλού. Αρχικά περιελάμβανε μερικές εκατοντάδες εργαζομένους στον δημόσιο τομέα και στη συνέχεια επεκτάθηκε σε 2.500 εργαζομένους τόσο από τον δημόσιο όσο και από τον ιδιωτικό τομέα.\nΣυμμετείχαν, έτσι, όλων των ειδών οι εργαζόμενοι, αστυνομικοί, απασχολούμενοι στην περίθαλψη, δάσκαλοι, υπάλληλοι καταστημάτων και δήμων. Και σύμφωνα με τα πορίσματα των εποπτών, η παραγωγικότητα είτε έμεινε σταθερή είτε αυξήθηκε στις περισσότερες επιχειρήσεις που συμμετείχαν στο πείραμα. Ετσι, το πείραμα οδήγησε σε νέες διαπραγματεύσεις για τους όρους εργασίας και τώρα το 86% του εργατικού δυναμικού της χώρας είτε εργάζεται λιγότερες ώρες για τον ίδιο μισθό είτε πρόκειται να αποκτήσει σύντομα αυτό το δικαίωμα.\nΑνάμεσα στους μιμητές του πειράματος ήταν η Unilever που έσπευσε να το εφαρμόσει στη Νέα Ζηλανδία, δίνοντας στο προσωπικό της τη δυνατότητα να μειώσει τις ώρες εργασίας κατά 20% χωρίς μείωση μισθού. Γενικότερα, οι οργανώσεις που έχουν συστηματικά προωθήσει την ιδέα της εβδομάδας τεσσάρων εργάσιμων ημερών, υπογραμμίζουν πως τα πορίσματα από τα σχετικά πειράματα προκαλούν έκπληξη.\nΟπως τονίζουν, ορισμένες από τις πλέον παραγωγικές χώρες του κόσμου, όπως η Νορβηγία, η Δανία, η Γερμανία και η Ολλανδία δεν έχουν παρά 27 εβδομαδιαίες ώρες εργασίας. Την ίδια στιγμή, η Ιαπωνία, η χώρα που κυριολεκτικά φημίζεται για τα εξουθενωτικά ωράρια των εργαζομένων και την ιδιότυπη νοοτροπία αφοσίωσης στην εταιρεία, καταλαμβάνει την 20ή θέση σε ανταγωνιστικότητα ανάμεσα σε 35 χώρες.


Newssalonika Blog: Γιώσος Αποστολίδης: Ο Πόντιος ορειβάτης που έγραψε τη δική του ιστορία στον Όλυμπο\nΟ Γιώσος Αποστολίδης έμεινε στις καρδιές όσων των γνώρισαν ως τίμιος άνθρωπος, ικανός ορειβάτης και αγνός φυσιολάτρης\nΉταν Άνοιξη και τότε, Μάης του 1964, όταν ένας από τους πιο έμπειρους και θαρραλέους ορειβάτες άφησε την τελευταία του πνοή κάτω από την υψηλότερη κορυφή του Ολύμπου, τον Μύτικα. Τέσσερις...\nορειβάτες κατρακύλησαν 500 μέτρα στην πλαγιά κάτω από το «λούκι» του Μύτικα. Οι τρεις τα κατάφεραν∙ ο Γιώσος Αποστολίδης «κατρακύλησε στην αγκαλιά του χιονιού [...] και ξεψύχησε στο σπίτι του», όπως έγραψε στο περιοδικό Όλυμπος του Συλλόγου Ελλήνων Ορειβατών (ΣΕΟ), η Ευδοκία Δέγκα.\nΣτις 2 Μαΐου του 1964 ξεκίνησε από τη Θεσσαλονίκη με τρένο μαζί με τους Δημήτρης Ιωαννίδη, Φώτη Ιωαννίδη και Χρήστο Κεχαγιά για το Λιτόχωρο. Έκαναν Ανάσταση και αμέσως μετά ξεκίνησαν για την πορεία στον Όλυμπο. Το χάραμα τους βρήκε στον Στράγγο. Μετά από σύντομη ξεκούραση συνέχισαν από Ανάθεμα, Σκούρτα, Λαιμό, Οροπέδιο, μέχρι το καταφύγιο. Κατέστρωσαν το πρόγραμμα της άλλης μέρας και τη Δευτέρα 4 Μαΐου άρχισαν την ανάβαση στον Μύτικα.\nΤο μνημείο του Γιώσου στον Όλυμπο γράφει: «Ορειβάτες λυπούμαι που δεν μπορώ να σας συνοδεύσω στις κορφές»


Σύμφωνα με τη Θετική Ψυχολογία (κλάδος της ψυχολογίας που μελετά τις θετικές διαστάσεις της ανθρώπινης ύπαρξης, όπως η αισιοδοξία, το νόημα της ζωής και η ψυχική ανθεκτικότητα, οι οποίες μας ωθούν να εξελιχθούμε), η ιδιότητα του «απολαμβάνειν» είναι είτε ιδιοσυγκρασιακό χαρακτηριστικό (το κληρονομήσαμε) είτε επίκτητο (προέρχεται από το περιβάλλον μας ως πρότυπο ή από την προσωπική μας ωρίμαση, σκέψη και επεξεργασία). Ουσιαστικά, έχει να κάνει με το να είμαστε ευχαριστημένοι με αυτά που έχουμε, με το να βρίσκουμε κάτι ευχάριστο σε οποιαδήποτε κατάσταση. Για να μπορούμε να απολαμβάνουμε, πρέπει να συνυπάρχουν δύο στοιχεία: η προσπάθεια να βρίσκου\nμε χαρά σε όσα ζούμε αυτήν τη στιγμή και η αισιοδοξία για το μέλλον. Οι υπερβολικές προσδοκίες μπαίνουν εμπόδιο σε αυτήν τη διαδικασία, αφού μας οδηγούν συχνά στη ματαίωση, στην απογοήτευση. Η ζωή περιλαμβάνει πολλές δυσκολίες, γι’ αυτό είναι σημαντικό να είμαστε ρεαλιστές, να αναμένουμε τις αναπόφευκτες δυσκολίες που θα βρεθούν στον δρόμο μας. Μια δυσκολία σε καμία περίπτωση δεν αποτελεί ένδειξη αδικίας ή αποτυχίας, ούτε υπάρχει κάποια σκοπιμότητα πίσω από αυτήν. Όχι, το σύμπαν δεν συνωμοτεί εναντίον μας!\n* Θέλουν να είναι ευτυχισμένοι: Στρέφουν, δηλαδή, το βλέμμα τους προς την ευχάριστη πλευρά. Έχουν στη φύση τους την αισιοδοξία και την τάση να αντιλαμβάνονται τα πράγματα από τη θετική τους σκοπιά.Δείτε: Κάνε το πείραμα: Δες πώς θα είναι η ζωή σου αν γίνεις αισιόδοξος\nΔείτε: 10 μαθήματα ευτυχίας που μάθαμε από τους Αρχαίους Έλληνες\n* Λίστα ευγνωμοσύνης: Φτιάχνουμε μια λίστα με όλα τα καλά που μας έχουν συμβεί και τα συγκρίνουμε με τα αντίστοιχα αρνητικά. Η σύγκριση αυτή συνήθως μας βοηθά να συνειδητοποιήσουμε ότι τελικά τα άσχημα πράγματα που μας συμβαίνουν είναι λίγα, ενώ αυτά για τα οποία θα έπρεπε να είμαστε ευγνώμονες είναι πολύ περισσότερα.\n* Αλυσίδα θετικών επιπτώσεων: Αφιερώνουμε λίγο χρόνο στο να αναλογιστούμε τις ωφέλιμες επιδράσεις που έχουν στη ζωή μας τα θετικά πράγματα που μας συμβαίνουν. Για παράδειγμα, το γεγονός ότι έχουμε μια δουλειά, το οποίο είναι από μόνο του ένα θετικό στοιχείο -ιδιαίτερα στις μέρες μας-, έχει πολλά ακόμα ευνοϊκά επακόλουθα, όπως το ότι μας δίνεται η δυνατότητα να καλύπτουμε τις ανάγκες μας, να είμαστε δημιουργικοί κ.λπ.\n* Ευχάριστες καταστάσεις: Δημιουργούμε εμείς οι ίδιοι ευχάριστες καταστάσεις. Βρίσκουμε, για παράδειγμα, ευκαιρίες να διοργανώσουμε πάρτι με φίλους, σχεδιάζουμε μικρές ή μεγάλες αποδράσεις, ξεκινάμε ένα καινούργιο χόμπι.\n* Κοινωνικές συναναστροφές: Σχετιζόμαστε με άλλους. Οι επαφές με τους γύρω μας μάς δίνουν συναισθηματική πληρότητα, μας βοηθούν να δημιουργήσουμε ένα νέο πλαίσιο αντιλήψεων, να δούμε τα πράγματα από νέες οπτικές γωνίες και να εξελιχθούμε.\nΑναρτήθηκε από Elena Athan στις 12:04 μ.μ.


Πως η πανδημία Covid-19 επηρεάζει το σώμα μας - healthmag.gr\nΗ πανδημία COVID-19 και το άγχος που επιφέρει έχουν αλλάξει τη ζωή με πολλούς τρόπους. Αυτές οι αλλαγές μπορούν να επηρεάσουν την υγεία, τόσο σωματικά όσο και ψυχικά. Όμως μπορείτε να κάνετε αρκετά πράγματα, ώστε να μειώσετε τα αρνητικά αποτελέσματα στην υγεία;\nΠολλές πτυχές της πανδημίας μπορούν να μας κάνουν πιο ανήσυχους ή πιο προβληματισμένους απ’ ότι συνήθως. Εάν αντιμετωπίζετε πρόβλημα με τον ύπνο ή παρατηρήσετε αλλαγές στην όρεξη ή την ενέργεια, είναι καλή ιδέα να κάνετε διαλείμματα από τις ειδήσεις και τα μέσα κοινωνικής δικτύωσης και να βρείτε χρόνο για χόμπι και άσκηση, ακόμα κι αν αυτό είναι μια καθημερινή βόλτα.\nΟι δυσκολίες που προκαλούνται από την πανδημία μπορεί να είναι ακόμη πιο δύσκολες να αντιμετωπιστούν εάν αισθάνεστε απομονωμένοι λόγω της απαιτούμενης κοινωνικής απόστασης. Εάν αισθάνεστε συχνά λυπημένοι, απελπισμένοι ή ασταθείς, είναι σημαντικό να συνδεθείτε με φίλους ή συγγενείς και να μιλήσετε για το πώς αισθάνεστε. Εάν αισθάνεστε άσχημα για αρκετές ημέρες ή έχετε σκέψεις να βλάψετε τον εαυτό σας, επικοινωνήστε με το γιατρό σας ή μια τηλεφωνική γραμμή ψυχικής υγείας για βοήθεια.\nΟι πονοκέφαλοι και οι ημικρανίες είναι από τα πιο κοινά συμπτώματα που προκαλούνται από ανησυχία και αβεβαιότητα κατά την πανδημία. Προσπαθήστε να χαλαρώσετε, να αποστασιοποιηθείτε από τον καθημερινό καταιγισμό ειδήσεων. Βάλτε στη ζωή σας άσκηση, διαλογισμό. Ακόμα και οι ασκήσεις αναπνοής μπορούν να βοηθήσουν στη μείωση του άγχους.\nΗ αραίωση ή η πτώση των τριχών μπορεί να είναι ένα ενοχλητικό σημάδι πανδημικού στρες, αλλά είναι μόνο προσωρινό. Συμβαίνει όταν περισσότερες τρίχες από το συνηθισμένο μπαίνουν στην «φάση απόρριψης» ταυτόχρονα. Μπορεί να αρχίσετε να το παρατηρείτε 2 έως 3 μήνες μετά την έναρξη του στρες και ότι σταματά μετά την άμβλυνση του στρες. Μιλήστε με τον δερματολόγο να σας προτείνει και κάποια θεραπεία ενδυνάμωσης.\nΠόνος στο σαγόνι, ευαισθησία στα δόντια ή τα ούλα; Μπορεί να οφείλεται στο άγχος όπως επίσης και αν σφίγγετε τα δόντια το βράδυ στον ύπνο χωρίς να το καταλαβαίνετε. Η απαλλαγή από το άγχος είναι η καλύτερη λύση αλλά μέχρι να συμβεί αυτό, ο οδοντίατρος μπορεί να σας προτείνει κάποιες ασκήσεις χαλάρωσης των μυών, όπως επίσης και το να κοιμάστε με στοματικό προστατευτικό.\nΤο πλύσιμο των χεριών μας είναι ένα σημαντικό μέρος του περιορισμού της εξάπλωσης του COVID-19, αλλά συχνά μπορεί να καταστρέψει τα φυσικά έλαια που προστατεύουν τα χέρια και να τα «αφυδατώσει». Εάν παρατηρήσετε ότι τα χέρια σας είναι πιο ξηρά από το συνηθισμένο, ειδικά εάν έχετε κάποιο δερματικό πρόβλημα όπως το έκζεμα, δοκιμάστε να χρησιμοποιήσετε μικρότερη ποσότητα σαπουνιού και ελαφρώς ζεστό νερό αντί για καυτό. Όταν τελειώσετε, σκουπίστε πολύ απαλά τα χέρια σας με μια πετσέτα και, στη συνέχεια, χρησιμοποιήστε αμέσως κρέμα χεριών ή βαζελίνη.\nΚατά τη διάρκεια της πανδημίας, οι οθόνες έχουν γίνει ο συνδετικός μας κρίκος με τον έξω κόσμο, είτε πρόκειται για οθόνη εργασίας, τηλεόραση για ψυχαγωγία ή τηλέφωνο για κοινωνικά μέσα. Αλλά το να περνάς πολύ χρόνο μπροστά στην οθόνη, μπορεί να επιφέρει κάψιμο, φαγούρα, υδαρή μάτια και ακόμη και θολή ή διπλή όραση. Για να προστατεύσετε τον εαυτό σας, μειώστε την ένταση στον φωτισμό σε κινητά, ταμπλετ και τηλεόραση, μην έχετε πολύ έντονα φώτα στο χώρο που βρίσκεστε. Βεβαιωθείτε ότι τα γυαλιά σας ή οι φακοί είναι σωστοί, χρησιμοποιήστε τεχνητά δάκρυα για να βοηθήσετε τα ξηρά μάτια και φροντίστε να κάνετε συχνά διαλείμματα.\nΚατά τη διάρκεια της πανδημίας, υπήρξε πρόσφορο έδαφος για να βάλουμε μερικά επιπλέον κιλά. Είτε λόγω της τηλεργασίας που μας κράταγε στο σπίτι όλη μέρα, είτε λόγω των παραπάνω σνακ και γλυκών που μας χαλάρωναν από το άγχος για λίγο, τα κιλά ήρθαν αλλά όχι για να μείνουν. Μην είστε πολύ σκληροί με τον εαυτό σας. Αν αισθάνεστε ότι πρέπει να χειριστείτε τις διατροφικές σας συνήθειες, μπορείτε να κάνετε ένα εβδομαδιαίο πρόγραμμα για γεύματα και σνακ, να παρακολουθείτε τι τρώτε κάθε μέρα ή, εάν εργάζεστε από το σπίτι, πηγαίνετε στην κουζίνα μόνο όταν τρώτε μεσημεριανό. Ακολουθείστε μεσογειακή διατροφή, συμβουλευτείτε έναν ειδικό και σιγά σιγά θα επανέλθετε.\nΕίτε πίνετε αλκοόλ, καπνίζετε ή παίζετε βιντεοπαιχνίδια για ώρες ατελείωτες, στο τέλος, είναι εύκολο να ξεφύγετε και να χάσετε (ή να αγνοήσετε) τα προειδοποιητικά σημάδια. Είναι εύκολο ειδικά αυτή την δύσκολη περίοδο με το άγχος να κυριαρχεί, να γίνετε επιρρεπής στις «κακές συνήθειες» χωρίς σταματημό. Εάν έχετε πρόβλημα να μετριάσετε ή να σταματήσετε κάτι από αυτά, συμβουλευτείτε έναν ειδικό.\nΤο τραπέζι ή ο πάγκος της κουζίνας δεν είναι απαραίτητα καλό υποκατάστατο του εργονομικού σταθμού εργασίας στο γραφείο μας. Με την πάροδο του χρόνου, το να κάθεστε σε μια χαλαρή θέση ή να έχετε την οθόνη σας σε λάθος ύψος μπορεί να προκαλέσει βλάβη σε μέρη της σπονδυλικής σας στήλης και να προκαλέσει κάθε είδους προβλήματα στο λαιμό και την πλάτη.\nΜια άνετη ρύθμιση εργασίας είναι σημαντική και για άλλα μέρη του σώματός σας. Βεβαιωθείτε ότι το ύψος της καρέκλας έχει ρυθμιστεί έτσι ώστε οι βραχίονες να είναι ίσοι με το πληκτρολόγιο. Κρατήστε το πληκτρολόγιό μας επίπεδο ή κεκλιμένο μακριά από εσάς. Είναι επίσης καλή ιδέα να κάνετε διαλείμματα και να κουνάτε συχνά τους καρπούς.


Όταν οι φωτογραφίες …μιλούν για τον Θάνο Τζάνη – patrasgossipnews\nΉρθε η ώρα της δικαίωσης; Μετά από τόσα χρόνια περιπέτειας αμφισβήτησης και πόνου; Προφανώς. Αλλά μεταξύ μας τώρα… τίποτε από τα παραπάνω δεν έχει κοπάσει. Κι αυτό διότι ο τύπος απασχολεί. Και όσο απασχολεί θ΄ασχολούνται μαζί του. Κάποιοι θα προσπαθούν να τον υποτιμούν και να του χρεώνουν λάθη… άλλοι πάλι θα κάνουν ότι μπορούν για τον κάνουν να νιώθει «ψιλικατζής» και κάποιοι θα προσπαθούν να του γεμίζουν τα μυαλά άχυρο και παραμύθι προκειμένου να τον φέρουν στα νερά τους.\nΑυτός ωστόσο έχει αλλάξει πολύ. Δεν είναι το παιδάκι που τα περιμένει από άλλους. Είναι ο τραγουδιστής που αποδεικνύει καθημερινά ότι το χει. Ότι μπορεί. Γιατί μεγαλύτερος μάρτυρας από την εικόνα δεν υπάρχει . Και εκεί πάνω… στην πίστα… ο τραγουδιστής δείχνει και αποδεικνύει αν «περνάει».\nΟ Θάνος Τζάνης επέλεξε για δεύτερο συνεχόμενο χειμώνα να παραμείνει (επαγγελματικά) στο μεγαλύτερο μαγαζί της Πάτρας . Και το έκανε απολύτως ηθελημένα και συνειδητά , αφού για αυτόν η ουσία είναι προτιμότερη απ’ την εντύπωση . Συν τοις άλλοις, γνωρίζει καλά πως το στοίχημα της Αθήνας δεν έχει φτάσει ακόμη . Αυτό θα γίνει εφόσον και οπόταν νιώσει «φτιαγμένος» για να …παλέψει με τα θηρία.\nΜε τεράστιο ρίσκο για την καριέρα του και με το φάσμα της «σφαλιάρας» ο τύπος προχωρά, δεν μασάει και προκαλεί σχόλια με τις εμφανίσεις και το κέφι που κάνει.\nΔιότι κύριοι. Είναι άλλο πράγμα να είσαι σε ένα μεγάλο μαγαζί με τους χορούς, τα στημένα τραπέζια τα pr-άκια και τις μεγάλες φίρμες και πολύ διαφορετικό να γίνεσαι αρεστός για την φωνή σου . Και όχι μόνο αυτό… αλλά να βγάζεις δύο φορές το μεροκάματο σου μόνο από τα λουλούδια.\nΑλλά ας αφήσουμε καλύτερα να «μιλήσει» η δύναμη της εικόνας.


Σάλος στην Τουρκία με το βίντεο που δείχνει αποδυναμωμένο τον Ερντογάν - ATnews\n22 Ιουλίου 2021 7:18 ΜΜ\n«Η μετάδοση αυτών των εικόνων είναι πραγματικά ρεζιλίκι», ανέφερε ο Φατίχ Αλταϊλί. «Θα καταλάβαινα αν ήταν ζωντανή μετάδοση. Δεν θα μπορούσαμε να κάνουμε κάτι, αλλά γυρίστηκε και μετά μονταρίστηκε», συμπλήρωσε ο αρθρογράφος του “Haber Turk”. «Το να δείχνεται μία τέτοια κατάσταση σε ένα βίντεο είναι πολύ, πολύ κακό. Αυτό δείχνει σαφώς ότι κάποιος πολύ κοντά στον πρόεδρο προσπαθεί να τον φέρει σε δύσκολη κατάσταση, προσπαθώντας να τον κάνει να φαίνεται αδύναμος. Αυτό είναι απαράδεκτο. Νομίζω ότι είναι ζήτημα εθνικής ασφάλειας», πρόσθεσε.


Η ΕΟΡΤΗ ΤΗΣ ΠΑΝΑΓΙΑΣ ΜΑΡΤΙΑΤΙΣΣΑΣ ΣΤΗ ΦΟΛΕΓΑΝΔΡΟ\nΚαι σήμερα στον Ιερό Ναό του Αγίου Νικολάου Φολεγάνδρου, Σεβασμιώτατος κ. Δωρόθεος Β΄ τέλεσε το πρωί την Ακολουθία των Προηγιασμένων Τιμίων Δώρων, επί τη τοπική εορτή της Παναγίας, της επιλεγομένης "Μαρτιάτρισσας", με τη συμμετοχή των εκπαιδευτικών και μαθητών όλων των Σχολείων της νήσου και πλήθους πιστών.\nΟ Σεβασμιώτατος κ. Δωρόθεος Β΄ στην ομιλία του, απευθυνομενος προς τα παιδιά αναφέρθηκε στη δημιουργία του κόσμου και του ανθρώπου, τόνισε την ευθύνη του ανθρώπου για την προστασία και διάσωση του περιβάλλοντος και του οικοσυστήματος, στο οποίο ζει και αναπτύσσεται, απολαμβάνοντας τις δωρεές του Θεού, υπογράμμισε την αξία του ανθρώπου, ως εικόνας του Θεού, περιέγραψε την πορεία του από την πτώση του έως την ενανθρώπιση του Θεού και απηύθυνε προς τα παιδιά πατρικές νουθεσίες και συμβουλές, τα οποία μαζί με τους Εκπαιδευτικούς τους, ευχαρίστησε ιδιαίτερα.\nΕυχαρίστησε, ωσαύτως, τους δύο Εφημερίους της Φολεγάνδρου και προσέφερε στα Σχολεία και τους μαθητές δώρα και ευλογίες, ευχόμενος σε όλους για το Άγιο Πάσχα.\nΕν συνεχεία, τέθηκε επικεφαλής της μικράς κατά το έθος λιτανεύσεως της ιεράς Εικόνος της Παναγίας "Μαρτιάτισσας" στους γραφικούς δρόμους της Χώρας Φολεγάνδρου.\nΤο απόγευμα, ο Σεβασμιώτατος κ. Δωρόθεος Β΄ θα επιστρέψει στην Ερμούπολη και, μετά από πρόσκληση του Προέδρου του Επιμελητηρίου Κυκλάδων, θα τελέσει Αγιασμό, με την ευκαιρία της πρώτης Συνεδρίασης του νεοεκλεγέντος 55μελούς Διοικητικού Συμβουλίου.\nΤην Παρασκευή, 2 Μαρτίου, θα μεταβεί στη Μήλο, όπου θα τελέσει την Ακολουθία της Β΄ Στάσεως των Χαιρετισμών προς την Υπεραγία Θεοτόκο, διαδοχικά, στους Ιερούς Ναούς Αγίου Χαραλάμπους Πλακών και Κοιμήσεως Θεοτόκου Αδάμαντος.\nΑκολούθως, θα πλεύσει στη Σαντορίνη, από την οποία το Σάββατο, 3 Μαρτίου, το πρωί θα μεταβεί αεροπορικώς στην Αθήνα και εν συνεχεία θα οδεύσει για την Ουρανούπολη,προκειμένου να εισέλθει στο Άγιο Όρος και να τελέσει την πανήγυρι της Ιεράς Μονής Εσφιγμένου, επί τη ιερά μνήμη του Αγίου Γρηγορίου, του Παλαμά.


«Καμίνι» η Ελλάδα την Τρίτη - Ο καιρός την Τετάρτη στην Κρήτη - Κρήτη - Νέα Κρήτη\nΤώρα διαβάζετε: «Καμίνι» η Ελλάδα την Τρίτη - Ο καιρός την Τετάρτη στην Κρήτη\n«Καμίνι» η Ελλάδα την Τρίτη - Ο καιρός την Τετάρτη στην Κρήτη\nΞεπέρασε τους 41 βαθμούς η θερμοκρασία στη Λάρισα την Τρίτη 9 Ιουλίου - 39 βαθμοί στην υπόλοιπη χώρα\n«Κόκκινο» χτύπησε το θερμόμετρο σε πολλές περιοχές της χώρας σήμερα Τρίτη, καθώς σε κάποιες περιοχές ξεπέρασε και τους 40 βαθμούς Κελσίου.\nΕιδικότερα, ίδιες οι συνθήκες σήμερα Τρίτη και στην Κρήτη, καθώς το θερμόμετρο έφτασε στα ύψη, με την Πλώρα Ηρακλείου να σημειώνει την υψηλότερη θερμοκρασία στο νησί και να φτάνει τους 39,1 βαθμούς Κελσίου.\nΣε πανελλαδικό επίπεδο τώρα, η Λάρισα ήταν εκείνη που «ψήθηκε» κυριολεκτικά, καθώς το θερμόμετρο έφτασε τους 41,6 βαθμούς Κελσίου.\nΑύριο τώρα Τετάρτη σε κάποιες περιοχές της χώρας, θα επικρατήσουν οι ίδιες συνθήκες κυρίως στην Κεντρική Θεσσαλία και νοτιότερα, ενώ σημαντική μεταβολή θα σημειώσει ο καιρός στη Βόρεια Ελλάδα με ισχυρές καταιγίδες και σημαντική πτώση της θερμοκρασίας.\nΠιο αναλυτικά με το meteo.gr, στους 41.6 βαθμούς έφτασε η θερμοκρασία στη Λάρισα την Τρίτη 9 Ιουλίου 2019, ενώ και στην υπόλοιπη χώρα επικράτησαν πολύ υψηλές θερμοκρασίες με τον υδράργυρο να ξεπερνά κατά τόπους τους 39 βαθμούς Κελσίου.\nΟι μέγιστες τιμές της θερμοκρασίας έφτασαν σήμερα, σύμφωνα με τους μετεωρολόγους, κ.κ. Σ. Βουγιούκα και Κώστα Λαγουβάρδο, τους 39-40 βαθμούς στα ηπειρωτικά, σε περιοχές της Θεσσαλίας στους 41 βαθμούς και σε περιοχές της Δωδεκανήσου στους 39-40 βαθμούς Κελσίου.\nΣτο χάρτη που ακολουθεί παρουσιάζονται οι περιοχές όπου σημειώθηκαν οι υψηλότερες θερμοκρασίες την Τρίτη.\nΘα επιμείνει το κύμα καύσωνα\nΑιτία γι’ αυτή τη μεταβολή, όπως παρουσιάζεται στο χάρτη που ακολουθεί, θα είναι η σύγκλιση ψυχρών αερίων μαζών στα Βαλκάνια με τις πολύ θερμές αέριες μάζες που βρίσκονται στη χώρα μας.\nΠιο αναλυτικά αύριο κατά τόπους θα επικρατούν συνθήκες καύσωνα και κυρίως από την Κεντρική Θεσσαλία και νοτιότερα, ενώ σημαντική μεταβολή θα σημειώσει ο καιρός στη Βόρεια Ελλάδα με ισχυρές καταιγίδες και σημαντική πτώση της θερμοκρασίας.\nΣτο Ιόνιο οι άνεμοι θα πνέουν αρχικά από νότιες διευθύνσεις με εντάσεις έως 5 μποφόρ, αλλά μετά το μεσημέρι θα στραφούν σε βορειοδυτικούς με εντάσεις έως 6 μποφόρ. Επισημαίνεται ότι πολύ ενισχυμένοι άνεμοι θα επικρατήσουν σταδιακά κατά τόπους και στα ανατολικά ηπειρωτικά τμήματα.\nΣτην Αττική περιμένουμε πολύ υψηλές θερμοκρασίες και λίγες νεφώσεις οι οποίες το απόγευμα θα αυξηθούν. Οι άνεμοι θα πνέουν από δυτικές διευθύνσεις ασθενείς μέχρι μέτριοι, 3 με 5 μποφόρ.


Περίληψη - Απoφάσεις 24ης/2018 (06-09-2018), Συνεδριάσης Δημοτικού Συμβουλίου (539-592)\nΑΠΟΦΑΣΕΙΣ (539 - 592)\n539/2018_ΔΣ Έγκριση της υπ΄ αριθμ. 265/2018 απόφασης του Διοικητικού Συμβουλίου του Δημοτικού Λιμενικού Ταμείου Καλαμάτας, η οποία αφορά στην τροποποίηση του προϋπολογισμού, οικον. έτους 2018, του νομικού προσώπου.\n540/2018_ΔΣ 1. Τροποποίηση της υπ΄ αριθμ. 706/2017 απόφασης του Δημοτικού Συμβουλίου Καλαμάτας με θέμα ¨Ορισμός Αναθέτουσας, Προϊσταμένης Αρχής και Διευθύνουσας Αρχής του έργου «Κατασκευή συλλεκτήρα αγωγού ομβρίων οδού Σπάρτης»¨.\n2. Έγκριση πρωτοκόλλου οριστικής παραλαβής του έργου «Οργάνωση στάθμευσης επί οδών και βελτίωση λειτουργικότητας υφιστάμενων χώρων στάθμευσης».\nΔΙΑΠΙΣΤΩΤΙΚΗ 3. Έγκριση 1ου ανακεφαλαιωτικού πίνακα εργασιών του έργου «Ανάπλαση κοινοχρήστου χώρου στην περιοχή της Ι.Μ. Δημιόβης».\nΔΙΑΠΙΣΤΩΤΙΚΗ 4. Έγκριση 1ου ανακεφαλαιωτικού πίνακα εργασιών του έργου «Επισκευές σε κτίρια δημοτικών παιδικών σταθμών που αφορούν υγιεινή και ασφάλεια».\nΔΙΑΠΙΣΤΩΤΙΚΗ 5. Έγκριση 1ου ανακεφαλαιωτικού πίνακα εργασιών, όπως αυτός έχει διορθωθεί ως προς το ποσό ΦΠΑ, του έργου «Μετατροπή κτιρίου πρώην Α.Σ. Άριος σε Εκθετήριο».\nΔΙΑΠΙΣΤΩΤΙΚΗ 6. Έγκριση 2ου ανακεφαλαιωτικού πίνακα εργασιών (τακτοποιητικού) του έργου «Κατασκευή πεζοδρομίων, ρειθροκρασπέδων κλπ έτους 2016».\n546/2018_ΔΣ 7. Έγκριση 3ου ανακεφαλαιωτικού πίνακα εργασιών και επέκτασης σύμβασης του έργου «Επισκευές σε σχολικά κτίρια που αφορούν υγιεινή και ασφάλεια 2017».\nΔΙΑΠΙΣΤΩΤΙΚΗ 8. Έγκριση 4ου ανακεφαλαιωτικού πίνακα εργασιών του έργου «Ανάπλαση ανατολικής όχθης του Νέδοντα από την οδό Κροντήρη έως Μαρίνα».\nΔΙΑΠΙΣΤΩΤΙΚΗ 9. Έγκριση 4ου ανακεφαλαιωτικού πίνακα εργασιών του έργου «Κατασκευή μικρών τεχνικών έργων στον αποστραγγιστικό χάνδακα ¨Ρίνα¨ ΔΕ Άριος».\n549/2018_ΔΣ 10. Έγκριση παράτασης προθεσμίας εκτέλεσης εργασιών του έργου «Διαμόρφωση κόμβου συμβολής των οδών Μπουλούκου – Αθηνών – Κλαδά».\n550/2018_ΔΣ 11. Έγκριση παράτασης προθεσμίας εκτέλεσης εργασιών του έργου «Ανακατασκευή πεζοδρομίων και φωτισμού, τμημάτων οδών Αύρας, Ηρώων και Ποσειδώνος».\n551/2018_ΔΣ 12. Έγκριση παράτασης προθεσμίας εκτέλεσης εργασιών, 1ου ανακεφαλαιωτικού πίνακα εργασιών (τακτοποιητικού) και 1ου Π.Κ.Τ.Μ.Ν.Ε. του έργου «Ανακατασκευή δικτύου ηλεκτροδότησης σχολικού συγκροτήματος 2ου Γυμνασίου – Λυκείου, 3ου Γυμνασίου, 5ου Λυκείου & 18ου Δημοτικού Σχολείου».\nΔΙΑΠΙΣΤΩΤΙΚΗ 13. Έγκριση παράτασης προθεσμίας εκτέλεσης για τη σύμβαση με τίτλο «Προμήθεια και εγκατάσταση εξοπλισμού μαγειρείων στο Β΄ ΚΑΠΗ για τις ανάγκες των παιδικών σταθμών του Δήμου Καλαμάτας».\n553/2018_ΔΣ 14. Συμμετοχή του Δήμου Καλαμάτας στο έργο BEACON– BridgingEuropeanandLocalClimateAction(Γεφυρώνοντας Ευρωπαϊκή και Τοπική Δράση για το Κλίμα).\nΔΙΑΠΙΣΤΩΤΙΚΗ 15. Σύναψη προγραμματικής σύμβασης μεταξύ του Δήμου Καλαμάτας και της Δημοτικής Επιχείρησης Ύδρευσης – Αποχέτευσης Καλαμάτας (Δ.Ε.Υ.Α.Κ.) για την υλοποίηση του έργου «Κατασκευή συλλεκτήρα αγωγού ομβρίων οδού Σπάρτης».\nΔΙΑΠΙΣΤΩΤΙΚΗ 16. Ενίσχυση της εθελοντικής ομάδας «Ελληνική Ομάδα Διάσωσης – Παράρτημα Μεσσηνίας», με την παραχώρηση σε αυτή, κατά χρήση, ενός τετρακόπτερου (drone).\nΔΙΑΠΙΣΤΩΤΙΚΗ 17. Περί αναγκαιότητας μίσθωσης συμπληρωματικής έκτασης πλησίον του χώρου διαχείρισης απορριμμάτων.\n557/2018_ΔΣ 18. Έγκριση 2ου πρωτοκόλλου παραλαβής της σύμβασης με αρ. πρωτ. 18544/2018 για τις «Εργασίες διαχείρισης ανεπεξέργαστων απορριμμάτων στο χώρο της Μαραθόλακκας».\n558/2018_ΔΣ 19. Έγκριση πρωτοκόλλων παραλαβής παροχής υπηρεσιών με χρήση Ερπυστριοφόρου φορτωτής ισχύος έως 130 Hp, Ερπυστριοφόρου εκσκαφέα – σφύρα άνω των 130 Hp& Ελαστιχοφόρου εκσκαφέα (τσάπα) άνω των 90 Hp.\n559/2018_ΔΣ 20. Έγκριση πρωτοκόλλου παραλαβής παροχής υπηρεσιών «Εργασίες πλυσίματος και απολύμανση κάδων απορριμμάτων».\n560/2018_ΔΣ 21. Επί πρακτικού ειδικής επιτροπής επιλογής νηπίων σχετικά με τα αποτελέσματα μοριοδότησης και εγγραφών παιδιών και βρεφών στους Δημοτικού Παιδικούς και Βρεφονηπιακούς Σταθμούς Καλαμάτας.\n- 22. Κανονισμός Εσωτερικής Λειτουργίας των Λεσχών Φιλίας -Αλληλεγγύης και Πολιτισμού του Δήμου Καλαμάτας.\nΔΙΑΠΙΣΤΩΤΙΚΗ 23. Σύναψη προγραμματικής σύμβασης μεταξύ της Γενικής Γραμματείας Νέας Γενιάς & Δια Βίου Μάθησης του Υπουργείου Παιδείας, Έρευνας και Θρησκευμάτων, του Δήμου Καλαμάτας και του Ιδρύματος Νεολαίας & Δια Βίου Μάθησης, για την εφαρμογή προγραμμάτων γενικής εκπαίδευσης ενηλίκων.\n562/2018_ΔΣ 24. Αποδοχή χρηματοδότησης από το Πρόγραμμα Δημοσίων Επενδύσεων αρμοδιότητας Υπουργείου Εσωτερικών (Πρόγραμμα ΦΙΛΟΔΗΜΟΣ ΙΙ) της πράξης με τίτλο «Επισκευή, συντήρηση σχολικών κτιρίων και αύλειων χώρων και λοιπές δράσεις Δήμου Καλαμάτας».\n563/2018_ΔΣ 25. Έγκριση οικονομικών στοιχείων 2ου τριμήνου οικον. έτους 2018.\n564/2018_ΔΣ 26. Ανάκληση της υπ΄ αριθμ. 420/2018 απόφασης του Δημοτικού Συμβουλίου Καλαμάτας και έγκριση πρωτοκόλλου παραλαβής καλής εκτέλεσης για την παροχή υπηρεσίας «Συντήρηση αγροτικών οδών, διανοίξεις κ.λ.π.».\n565/2018_ΔΣ 27. Έγκριση πρωτοκόλλου παραλαβής καλής εκτέλεσης για την παροχή υπηρεσίας «Συντήρηση αγροτικών οδών, διανοίξεις κ.λ.π.».\n566/2018_ΔΣ 28. Έγκριση πρωτοκόλλου παραλαβής παροχής υπηρεσίας «Διαχείριση και λειτουργία των υπαίθριων σταθμών αυτοκινήτων (Parking), βόρειο και κεντρικό, επί του ποταμού Νέδοντα».\n567/2018_ΔΣ 29. Έγκριση πρωτοκόλλου παραλαβής της παροχής υπηρεσιών συντήρησης της μηχανής – αυτόματο σύστημα εμφακέλωσης.\n568/2018_ΔΣ 30. Έγκριση πρωτοκόλλου παραλαβής καλής εκτέλεσης για την «Παροχή συγκοινωνιακού έργου (2018)», για την περίοδο από 1/6/2018 έως 31/7/2018.\n569/2018_ΔΣ 31. Έγκριση πρωτοκόλλου παραλαβής της παροχής υπηρεσιών «Δισέλιδη παρουσίαση (σαλόνι)» στο περιοδικό «Ταξίδια» της εταιρείας «Καθημερινές Εκδόσεις Α.Ε».\n570/2018_ΔΣ 32. Έγκριση πρωτοκόλλου παραλαβής καλής εκτέλεσης για την παροχή υπηρεσίας «Απεντόμωση – μυοκτονία στους Δημοτικούς Παιδικούς Σταθμούς Καλαμάτας».\n571/2018_ΔΣ 33. Έγκριση πρωτοκόλλου παραλαβής της παροχής υπηρεσιών «Μεταφύτευση δενδρυλλίων από δασικά φυτώρια».\n572/2018_ΔΣ 34. Έγκριση πρωτοκόλλου παραλαβής εργασιών «Επισκευή σιντριβανιών».\n573/2018_ΔΣ 35. Έγκριση πρωτοκόλλου παραλαβής της παροχής υπηρεσιών «Διοργάνωση της 7ης Έκθεσης Αγροτικών & Τοπικών Προϊόντων ¨Άρτος – Οίνος – Έλαιον¨».\n574/2018_ΔΣ 36. Έγκριση πρωτοκόλλων οριστικής παραλαβής υπηρεσιών στο πλαίσιο προβολής οπτικοακουστικού μηνύματος σε τηλεοπτικούς, ραδιοφωνικούς Σταθμούς και ηλεκτρονικά μέσα (Ιστοσελίδες) με θέμα την ανακύκλωση – διαχείριση απορριμμάτων.\n575/2018_ΔΣ 37. Έγκριση πρωτοκόλλου παραλαβής καλής εκτέλεσης για την παροχή υπηρεσίας «Καθαίρεση ανενεργών τάφων στα κοιμητήρια του Δήμου Καλαμάτας».\n576/2018_ΔΣ 38. Έγκριση πρωτοκόλλων παραλαβής (καλής εκτέλεσης) της παροχής υπηρεσιών για τη λειτουργία της Παιδικής Εξοχής – Κατασκήνωσης ¨Αγίας Μαρίνας Μεσσηνίας¨.\n577/2018_ΔΣ 39. Έγκριση πρωτοκόλλου οριστικής παραλαβής της παροχής υπηρεσίας συντήρησης των ηλεκτρομηχανολογικών εγκαταστάσεων του αμφιθεάτρου του Ο.Α.Ε.Δ. και τεχνικής κάλυψης των εκδηλώσεων που πραγματοποιούνται σε αυτό.\n578/2018_ΔΣ 40. Έγκριση πρωτοκόλλου παραλαβής της παροχής υπηρεσίας με τίτλο «Παροχή υπηρεσιών για τη συντήρηση – επισκευή εγκατάστασης κλιματισμού στο Πνευματικό Κέντρο».\n579/2018_ΔΣ 41. Έγκριση πρωτοκόλλου παραλαβής για τις εργασίες υποστήριξης των πληροφοριακών συστημάτων της εταιρείας SINGULARLOGICA.E. (Genesis, HRMS), καθώς και τη συμπληρωματική εκπαίδευση του προσωπικού του Δήμου Καλαμάτας.\n580/2018_ΔΣ 42. Έγκριση πρωτοκόλλου οριστικής παραλαβής της παροχής υπηρεσίας για την επισκευή φωτοτυπικού μηχανήματος μάρκας SHARP.\n581/2018_ΔΣ 43. Έγκριση πρωτοκόλλου παραλαβής της παροχής υπηρεσιών «Εργασίες Βιβλιοδέτησης εγγράφων βιβλίων».\nΔΙΑΠΙΣΤΩΤΙΚΗ 44. Τροποποίηση τεχνικού προγράμματος, προϋπολογισμού και ετήσιου προγράμματος δράσης, οικον. έτους 2018, Δήμου Καλαμάτας.\n583/2018_ΔΣ 45. Έγκριση πρακτικών Φορολογικής Επιτροπής Δήμου Καλαμάτας.\n584/2018_ΔΣ 46. Διαγραφή υποχρεώσεων – παραστατικών από το πρόγραμμα Genesisετών 2017 – 2018.\n585/2018_ΔΣ 47. Διαγραφή ποσών από βεβαιωτικούς – χρηματικούς καταλόγους.\n586/2018_ΔΣ 48. Έγκριση συμμετοχής του Δήμου Καλαμάτας στη 2η έκθεση «Κρασί – μέλι – Λάδι & Ελιά η Αυθεντική Ελλάδα».\n587/2018_ΔΣ 49. Οικονομική ενίσχυση φορέων και εκδηλώσεων.\n588/2018_ΔΣ 50. Πρόσληψη προσωπικού καθαριότητας με δίμηνη απασχόληση.\n589/2018_ΔΣ 51. Συγκρότηση επιτροπής παρακολούθησης και παραλαβής της σύμβασης παροχής υπηρεσιών για την εφαρμογή του Γενικού Κανονισμού για την Προστασία Δεδομένων (ΕΕ 679/2016) στο Δήμο Καλαμάτας.\n590/2018_ΔΣ 52. Μετακινήσεις Δημάρχου, Αντιδημάρχων και Δημοτικών Συμβούλων.\n591/2018_ΔΣ 53. Έγκριση της υπ΄ αριθμ. 24/2018 απόφασης του Διοικητικού Συμβουλίου του Αθλητικού Οργανισμού του Δήμου Καλαμάτας, η οποία αφορά στον καθορισμό τελών για την χρήση – παραχώρηση αθλητικών εγκαταστάσεων.\n592/2018_ΔΣ 54. Έγκριση της υπ΄ αριθμ. 29/2018 απόφασης του Διοικητικού Συμβουλίου του Αθλητικού Οργανισμού του Δήμου Καλαμάτας, η οποία αφορά στην τροποποίηση του προϋπολογισμού, οικον. έτους 2018, του νομικού προσώπου.


Ερώτηση βουλευτών ΣΥΡΙΖΑ - ΠΣ: Υπαγωγή στους πληττόμενους ΚΑΔ των ιδιωτικών ΙΕΚ για το διάστημα από 1η έως 17 Μαΐου | ΣΥΡΙΖΑ Συνασπισμός Ριζοσπαστικής Αριστεράς\nΘΕΜΑ: Υπαγωγή στους πληττόμενους ΚΑΔ των ιδιωτικών ΙΕΚ για το διάστημα από 1η έως 17 Μαΐου\nΤο Υπουργείο Παιδείας και Θρησκευμάτων ανακοίνωσε ότι στις 17 Μαΐου 2021- μετά από θετική εισήγηση της Επιτροπής των λοιμωξιολόγων- επανεκκινούν συγκεκριμένες λειτουργίες των δομών Επαγγελματικής Εκπαίδευσης, Κατάρτισης, Δια Βίου Μάθησης (ΕΕΚΔΒΜ), των ιδιωτικών και δημοσίων ΙΕΚ, καθώς και των Κολλεγίων.\nΕιδικότερα για τα δημόσια και ιδιωτικά ΙΕΚ προβλέπεται:\nΈναρξη της δια ζώσης διεξαγωγής μαθημάτων, με διενέργεια αυτοδιαγνωστικού ελέγχου (self-test) μια φορά την εβδομάδα προ Δευτέρας, τόσο των συμμετεχόντων όσο και των εκπαιδευτικών.\nΠροπαρασκευαστικό Πρόγραμμα Πιστοποίησης αποφοίτων μεταλυκειακού έτους - Τάξης Μαθητείας ΕΠΑΛ.\nΜε βάση την συγκεκριμένη οδηγία, υπάρχουν Ιδιωτικά Ι.Ε.Κ. με εργαστηριακά μαθήματα που καλύπτουν το 80 με 85% των ωρών διδασκαλίας τους, τα οποία και θα ανοίξουν στις 17 Μαΐου.\nΩστόσο, ενώ οι εν λόγω εκπαιδευτικές δομές θα παραμείνουν κλειστές μέχρι την συγκεκριμένη ημερομηνία (17η Μαΐου) επαναλειτουργίας τους και κατά συνέπεια εξακολουθούν να είναι πληττόμενες επιχειρήσεις μέχρι τότε, ο ΚΑΔ τους δεν συμπεριλαμβάνεται στους ΚΑΔ που δίνει τη δυνατότητα να έχουν τους εργαζόμενους τους σε αναστολή της σύμβασης εργασίας τους για το διάστημα του Μαΐου κατά το οποίο και θα παραμένουν κλειστές.\nΕνδεικτικά, ορισμένοι εκ των ΚΑΔ που δεν συμπεριλαμβάνονται στην δυνατότητα αναστολής συμβάσεων εργασίας των εργαζομένων τους και αφορούν τις προαναφερόμενες δραστηριότητες είναι οι 8541 (Μετα-δευτεροβάθμια μη τριτοβάθμια εκπαίδευση) και 8520 (Πρωτοβάθμια εκπαίδευση).\nΚατά συνέπεια, οι ιδιοκτήτες των δομών υποχρεούνται και καλούνται πέραν των λοιπών παγίων εξόδων να πληρώσουν και τους εργαζόμενους τους για τις 16 ημέρες του Μαΐου, παρότι θα είναι κλειστές και δεν θα συμμετέχουν σε κάποια εκπαιδευτική διαδικασία.\nΕπειδή, η εκπαιδευτική διαδικασία έχει πληγεί ανεπανόρθωτα καθ’ όλη τη διάρκεια της πανδημίας.\nΕπειδή, τα ιδιωτικά ΙΕΚ έχουν υποστεί σημαντική οικονομική ζημία, λόγω της μη λειτουργίας τους και της απώλειας σημαντικών εσόδων, ενώ την ίδια στιγμή καλούνται να είναι συνεπείς απέναντι σε όλες τις άλλες οικονομικές τους υποχρεώσεις.\nΕπειδή, πολλά από τα ιδιωτικά ΙΕΚ απειλούνται με «λουκέτο» και αφανισμό σε περίπτωση μη στήριξης τους.\nΕπειδή, η εξαίρεση των ιδιωτικών ΙΕΚ από τους πληττόμενους ΚΑΔ, οι οποίοι θα λάβουν επιχορήγηση για όσο διάστημα παραμένουν σε αναστολή συνιστά διακριτική σε βάρος τους και άνιση μεταχείριση.\nΤι μέτρα προτίθεται να λάβει ώστε να αποκατασταθεί η αδικία σε βάρος των ιδιωτικών ΙΕΚ και να ενταχθούν στους πληττόμενους ΚΑΔ δικαιούχους αποζημίωσης για όσο διάστημα παραμένουν κλειστά;


Ενεργοί Πολίτες: Επιστολή με αιχμές προς το δήμαρχο Ηρακλείου - Ηράκλειο - Νέα Κρήτη\nΤώρα διαβάζετε: Ενεργοί Πολίτες: Επιστολή με αιχμές προς το δήμαρχο Ηρακλείου\nΕνεργοί Πολίτες: Επιστολή με αιχμές προς το δήμαρχο Ηρακλείου\nΑναλυτικά τι αναφέρει η επιστολή\nΑνοιχτή επιστολή προς τον δήμαρχο Ηρακλείου απέστειλε η δημοτική κίνηση «Ενεργοί Πολίτες» με επικεφαλής τον κ. Λευτέρη Λυγερό.\nΜεταξύ άλλων γίνεται αναφορά σε ζητήματα που αφορούν την μεταφορά της λαϊκής αγοράς στο Μασταμπά, συνεδριάσεις θεσμικών οργάνων και διοικήσεων εταιρειών αλλά και την υποβάθμιση του Δημοτικού Συμβουλίου και της Δημοκρατίας.\nΜε την σημερινή μας επιστολή θέλομε να σας επισημάνουμε κάποια ζητήματα που έχουν σχέση με την Δημοκρατία , την λειτουργία των θεσμικών οργάνων ,και τον σεβασμό των αποφάσεων .\nΠρώτο θέμα: Μεταφορά της Λαϊκής αγοράς στο Μασταμπά\nΣας είναι γνωστό ότι το Δημοτικό Συμβούλιο δεν ψήφισε θετικά. ( απόφαση 109/2020) στο συγκεκριμένο θέμα .\nΠαρ’ όλα αυτά το θέμα τέθηκε και συζητήθηκε ( παρουσία του αντιδημάρχου κ Σισσαμάκη , που θα ήταν και εισηγητής..) στην επιτροπή λαϊκών αγορών της περιφέρειας η οποία έλαβε και την σχετική απόφαση.\nΕπειδή σύμφωνα με τον νόμο 4497/2017 άρθρο 29&1 απαιτείται η σύμφωνη γνώμη του Δημοτικού Συμβουλίου ( που δεν υπάρχει ), παρακαλώ για την αποκατάσταση της νομιμότητας .\nΔεύτερο θέμα : Συνεδριάσεις θεσμικών οργάνων και διοικήσεων εταιρειών.\nΣτην τελευταία διαπαραταξιακή σύσκεψη ( 15-5-2020) και μετά από σχετική επιστολή των Ενεργών Πολιτών ( 13-5-2020 ) συμφωνήσατε με την διατυπωμένη πρόταση μας για διεξαγωγή ανοικτών με φυσική παρουσία των μελών, διεξαγωγή των συνεδριάσεων των διοικήσεων Οικονομικής επιτροπής , επιτροπής ποιότητας ζωής και διοικήσεων οργανισμών κα εταιρειών .\nΠαρ’ όλα αυτά μέχρι και σήμερα συνεχίζεται η δια περιφοράς προσκλήσεις για διεξαγωγή συνεδριάσεων.\nΜε την ευκαιρία επαναφέρουμε το θέμα και της δια ζώσης συνεδρίασης του Δημοτικού Συμβουλίου ( κεκλεισμένων τω θυρών , με μετάδοση από το κανάλι του Δήμου στο Υou tube ) σε κατάλληλο χώρο ( πχ πολιτιστικό κέντρο ). Η ΠΝΠ της 11-3-2020 άρθρο 10 προβλέπει και συνεδριάσεις κεκλεισμένων τω θυρών, περίπτωση που μπορεί να υλοποιηθεί.\nΤρίτο θέμα : Υποβάθμιση Δημοτικού Συμβουλίου και Δημοκρατίας\nΟι πολλαπλές νομοθετικές ρυθμίσεις της νέας κυβέρνησης στο 3852/2010 και 4555/2018 στην ουσία «αλλοίωσαν» το εκλογικό αποτέλεσμα . Η συνέχιση της υποβάθμισης του Δημοτικού Συμβουλίου με την συνεχή μεταφορά αρμοδιοτήτων , τις συχνές παρακάμψεις του , την απονεύρωση της λειτουργίας του αποτυπώνουν μια πολιτική επιλογή , την ουσία της οποίας υλοποιείται . Η δημοκρατική αναβάθμιση και λειτουργία των θεσμικών οργάνων , δεν απαιτεί μόνο θεσμικό πλαίσιο, αλλά υπερβάσεις με πίστη στην δημοκρατία και σεβασμό στην άλλη άποψη . Η πράξη αυτή αποκτά ιδιαίτερο ρόλο όταν οι Δημοτικές Διοικήσεις είναι μειοψηφικές».


Τα 10 καλύτερα ξενοδοχεία κοντά σε: Bartholomeus Klip Farmhouse\nHermon: Bed and Breakfast\nΤα καλύτερα ξενοδοχεία κοντά σε: Bartholomeus Klip Farmhouse, Hermon\nΞενοδοχεία κοντά σε: Bartholomeus Klip Farmhouse\n| Elandsberg Farms, Hermon 7308, Νότια Αφρική\nBartholomeus Klip Farmhouse: Διαβάστε κριτικές\n225 από 2.083 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Bartholomeus Klip Farmhouse\n33 Main St, Riebeek Kasteel 7307, Νότια Αφρική\n16,5 χλμ. από Bartholomeus Klip Farmhouse\n4 Dennehof Street, Riebeek-West 7306, Νότια Αφρική\n21,2 χλμ. από Bartholomeus Klip Farmhouse\n22 Van Der Stel Street, Tulbagh, Witzenberg Municipality 6820, Νότια Αφρική\n22,8 χλμ. από Bartholomeus Klip Farmhouse\nLangverwacht Farm, Off R44, Windmeul, Παρλ 7630, Νότια Αφρική\n25,3 χλμ. από Bartholomeus Klip Farmhouse\n29,0 χλμ. από Bartholomeus Klip Farmhouse\n32,0 χλμ. από Bartholomeus Klip Farmhouse\nMonte Cristo Avenue | Follow Monte Cristo Avenue to the end of the road., Παρλ 7646, Νότια Αφρική\n29,3 χλμ. από Bartholomeus Klip Farmhouse\n32,2 χλμ. από Bartholomeus Klip Farmhouse\n38,3 χλμ. από Bartholomeus Klip Farmhouse\n41,3 χλμ. από Bartholomeus Klip Farmhouse\n43,2 χλμ. από Bartholomeus Klip Farmhouse\n49,0 χλμ. από Bartholomeus Klip Farmhouse\n48,0 χλμ. από Bartholomeus Klip Farmhouse\n52,1 χλμ. από Bartholomeus Klip Farmhouse\n49,7 χλμ. από Bartholomeus Klip Farmhouse\nΔείτε 7 ακόμα προσφορές από 727 $\n48,7 χλμ. από Bartholomeus Klip Farmhouse\n49,1 χλμ. από Bartholomeus Klip Farmhouse\n50,6 χλμ. από Bartholomeus Klip Farmhouse\n49,5 χλμ. από Bartholomeus Klip Farmhouse\n50,1 χλμ. από Bartholomeus Klip Farmhouse


O Jurgen Klopp παραδέχεται ότι η αποχώρηση του Lucas τον έκανε να δακρύσει | LiverpoolFans.gr\nHome / lucas leiva / O Jurgen Klopp παραδέχεται ότι η αποχώρηση του Lucas τον έκανε να δακρύσει\nO Jurgen Klopp παραδέχεται ότι η αποχώρηση του Lucas τον έκανε να δακρύσει\n11:36 lucas leiva Edit\nΟ Jurgen Klopp αποκάλυψε πως δάκρυσε όταν είδε ότι ο Λούκας έβαζε τέλος σε μια δεκαετή πορεία με τη Liverpool.\nΟ Βραζιλιάνος αφού εντάχθηκε στις τάξεις της Lazio έστειλε ένα αποχαιρετηστήριο ανοιχτό γράμμα στους οπαδούς της Liverpool.\nΟ Lucas συνολικά «μέτρησε» 346 εμφανίσεις με τη Liverpool και έφυγε με τις καλύτερες ευχές από τον Klopp και την ομάδα του, καθώς ο Klopp δεν ήθελε να μπει εμπόδιο στις φιλοδοξίες του πιστού στην Liverpool Βραζιλιάνου.\nΣυζητώντας με το ESPN για τον Lucas, ο Klopp εξήγησε πως δεν μπορούσε να μπλοκάρει τη μεταγραφή ενός παίκτη που έχει δώσει τόσα πολλά στην ομάδα.\n«Τα πράγματα αλλάζουν αλλά ο Lucas είναι μια ιδιαίτερη περίπτωση», είπε ο Γερμανός manager.\n«Ζήτησε από μένα προσωπικά να φύγει. Θα έλεγα ότι είναι ένας φίλος. Είναι ένα φανταστικό άτομο».\n«Από όσο ξέρω και εγώ και αυτός, τον πειράζει όταν δεν παίζει βασικός! Αλλά πάντα ήταν ένα άτομο που μπορούσε να κατανοήσει και να σεβαστεί το οτιδήποτε.»\n«Όταν έφυγε, και οι δυο μας δακρύσαμε. Ήταν μια πολύ συγκινητική στιγμή.»\n«Για την ομάδα, είναι δύσκολο. Αλλά αυτά είναι τα συμπτώματα της ηλικίας και της ζωής. Από τη μία θα μπορούσε να μείνει εδώ και να του πω: ‘μπορείς να μείνεις, αλλά δε ξέρω κατά πόσο θα παίζεις βασικός και από την άλλη μπορεί να πάει στη Ρώμη και να υπογράφει ένα καλό συμβόλαιο και να παίζει βασικός.\n«Οπότε πρέπει να είσαι ειλικρινής, ειδικά με ένα άτομο σαν και αυτόν»\n«Αγαπάει τη Liverpool τόσο πολύ! Είναι απίστευτο. Κατάγεται από τη Βραζιλία, η οποία είναι μια χώρα όμορφη και με πολύ καλύτερο καιρό.»\n«Θα μπορούσε να μείνει στην Liverpool έως το τέλος της καριέρας του»\nO Klopp επίσης είπε ότι είναι ανοιχτός για μια πιθανή μελλοντική επιστροφή του Lucas στο Anfield σε έναν προπονητικό ρόλο.\n«Είμαι σίγουρος ότι θα γίνει ένας φανταστικός coach ή manager»


Η τεχνητή νοημοσύνη κατακτά τη ναυτιλία (pics) - Cryptonomist\nΤο έξυπνο λογισμικό και η τεχνητή νοημοσύνη στην υπηρεσία της ναυτιλίας – Νέοι Ελληνες, θιασώτες της τεχνολογίας ξεχωρίζουν με τις καινοτομίες τους για τη βελτιστοποίηση των κινητήρων, των καυσίμων, των κοντέινερ και της επικοινωνίας των πλοίων – Πως τα νέα λογισμικά εξασφαλίζουν μειωμένο κόστος και καθαρότερο περιβάλλον\nΤο έξυπνο λογισμικό και η τεχνητή νοημοσύνη τέθηκαν στην υπηρεσία της ναυτιλίας δημιουργώντας το οικοσύστημα της νέας ψηφιακής εποχής. Νέοι Ελληνες, θιασώτες της τεχνολογίας ξεχώρισαν με τις καινοτομίες τους για τη βελτιστοποίηση των κινητήρων, των καυσίμων, των κοντέινερ και της επικοινωνίας των πλοίων. Η ανάλυση δεδομένων σε πραγματικό χρόνο, η ψηφιακή προσέγγιση στα λιμάνια του κόσμου, η μείωση των περιβαλλοντικών επιπτώσεων με τη βοήθεια της τεχνολογίας και άλλες πολλές έξυπνες λύσεις έχουν ως στόχο την αύξηση της αποδοτικότητας των πλοίων σε συνδυασμό με τη μείωση του κόστους λειτουργίας.\nΣτο matchmaking εργαστήριο με τίτλο «Η ναυτιλία μπροστά στην ευκαιρία του Maritime 4.0» που οργανώθηκε από τον Τομέα Καινοτομίας του ΣΕΒ, δώδεκα νεοφυείς εταιρείες παρουσίασαν τις «πατέντες» τους σε εκπροσώπους της ναυτιλίας και της βιομηχανίας αναζητώντας συνεργασίες με μεγάλες επιχειρήσεις οι οποίες θέλουν να επενδύσουν στον ψηφιακό μετασχηματισμό της ναυτιλίας.\n«Η ανάλυση δεδομένων σε πραγματικό χρόνο αποκτά τεράστια σημασία, βελτιστοποιώντας την επιχειρησιακή λειτουργία αλλά και τις συναλλαγές μεταξύ όλων των εμπλεκομένων», επισημαίνει η διευθύντρια Καινοτομίας του ΣΕΒ, κυρία Μάγκυ Αθανασιάδη. «Ετσι διασφαλίζεται αύξηση της αποδοτικότητας του πλοίου, μείωση του κόστους συντήρησης και λειτουργίας, μεγαλύτερη αξιοπιστία και ασφάλεια ταξιδιού. Δεν είναι όμως μόνον οι ψηφιακές τεχνολογίες που θα αλλάξουν με ραγδαίους ρυθμούς τη ναυτιλία του αύριο. Τα καινοτόμα νέα υλικά, τα αυτόνομα πλοία, τα εναλλακτικά καύσιμα και η πράσινη μετάβαση πρόκειται να φέρουν τεράστιες αλλαγές και θα δημιουργήσουν σημαντικές προκλήσεις για τις ναυτιλιακές εταιρείες», προσθέτει.\n«Η ναυτιλία έχει μπει δυναμικά στην πορεία της ψηφιοποίησης και οι νέες τεχνολογίες θα παίξουν σημαντικό ρόλο στη διαμόρφωση της μελλοντικής αγοράς», τονίζει με τη σειρά του ο κ. Ιωάννης Μαρτίνος, CEO-The Signal Group και μέλος της Επιτροπής Καινοτομίας του ΣΕΒ. «Η Ελλάδα ως παγκόσμιος ναυτιλιακός κόμβος και με ένα ταχέως αναπτυσσόμενο οικοσύστημα νεοφυών τεχνολογιών, θα διαδραματίσει κεντρικό ρόλο. Παρατηρούμε ήδη πολλές νεοφυείς εταιρείες να αναπτύσσονται στην Ελλάδα στον ναυτιλιακό τομέα. Το κρίσιμο βήμα είναι να αναπτυχθούν και στο εξωτερικό ώστε να εδραιωθεί η Ελλάδα ως παγκόσμιος κόμβος ναυτιλιακής τεχνολογίας».\nΑς δούμε ενδεικτικά τις καινοτομίες που ανέπτυξαν τρεις εταιρείες, καταξιωμένες στον κλάδο της ναυτιλίας.\nPEOPLE think beyond\nΜε έδρα την Αθήνα, το Ηνωμένο Βασίλειο αλλά και τη Μεσσηνία, τον τόπο καταγωγής τους, τρία αδέλφια αλλάζουν τα δεδομένα στις μεταφορές ξηρού φορτίου, κατασκευάζοντας το πρώτο smart container.\nΣωτήριος Πτωχός, συνιδρυτής της PEOPLE\nΤο μικρού βάρους εμπορευματοκιβώτιο της PEOPLE δημιουργεί νέες συνθήκες στη βιομηχανία της αλυσίδας εφοδιασμού, καθώς καθιερώνει το Internet of Cargo διασφαλίζοντας τη διασύνδεση των εμπορευματοκιβωτίων μέσω συσκευών IoT για τις παγκόσμιες μεταφορές.\nΗ 10μελής ομάδα της PEOPLE, που αποτελείται από μηχανικούς, ναυπηγούς, ηλεκτρολόγους και μηχανικούς λογισμικού, έχει λάβει πολλές διακρίσεις για τις ευρεσιτεχνίες της που υποδεικνύουν λύσεις φιλικές προς τον άνθρωπο και το περιβάλλον. Το smart container όμως είναι η πιο επίκαιρη καινοτομία τους, καθώς έρχεται να δώσει απαντήσεις στο πρόβλημα που δημιουργήθηκε με τις καθυστερήσεις στη μεταφορά προϊόντων με πλοία εξαιτίας της πανδημίας.\nΟ σχεδιασμός του κοντέινερ το καθιστά έως και 21% πιο ελαφρύ, με αποτέλεσμα να μειώνεται το συνολικό όριο βάρους επιτρέποντας την αύξηση του ωφέλιμου φορτίου ακόμα και αν μειωθεί ο αριθμός των εμπορευματοκιβωτίων. Επιπλέον είναι ανακυκλώσιμο, βιώσιμο, αποδοτικό, ανθεκτικό και φιλικό προς το περιβάλλον. Συνεισφέρει όμως και στη μείωση των εξόδων για καύσιμα, σε αντίθεση με τα μεγάλα κοντέινερ που αυξάνουν σημαντικά το κόστος λόγω καυσίμων. Είναι σχεδιασμένο με μεταλλικό δάπεδο, το οποίο είναι υγιεινότερο και ασφαλέστερο για τη μεταφορά τροφίμων.\n«Κάνοντας μικρές αλλαγές, μπορούμε να έχουμε πρωτοποριακά οφέλη μεγάλης κλίμακας», μας εξηγεί ο κ. Σωτήριος Πτωχός, Senior Executive, Management και Co-Founder της PEOPLE. «Το 2020 περισσότερα από 168 εκατομμύρια εμπορευματοκιβώτια μετακινήθηκαν σε όλο τον κόσμο. Κάνοντάς τα ελαφρύτερα κατά 250 κιλά θα μπορούμε να μεταφέρουμε 42 εκατομμύρια τόνους φορτίου ετησίως χωρίς επιπλέον κόστος και εκπομπές διοξειδίου του άνθρακα».\n«Το ελαφρύ κοντέινερ αποτελεί μια μοναδική παγκόσμια πατενταρισμένη φόρμουλα που συνάδει με τη φιλοσοφία μας για ελαφρές και συγχρόνως στιβαρές κατασκευές», συνεχίζει ο συνιδρυτής της εταιρείας. «Επιπλέον μέσω της τεχνολογίας που χρησιμοποιούμε, με το άνοιγμα της πόρτας του smart container μπορεί να ανιχνευτεί αν το φορτίο είναι λαθραίο. Πάντα εστιάζαμε στους ανθρώπους, γι’՚ αυτό άλλωστε και η εταιρεία λέγεται People, και προσπαθούσαμε να κάνουμε αυτό τον κόσμο ένα καλύτερο μέρος για να ζεις μειώνοντας τις εκπομπές άνθρακα και ενισχύοντας τη σύνδεση των ανθρώπων. Προσωπικά η τεχνολογία μ’ ευχαριστεί. Και όπως έχει επιβεβαιωθεί σε πολλές περιπτώσεις, μια προσπάθεια πετυχαίνει μόνο όταν σε ευχαριστεί και σε κάνει να χαμογελάς».\nΗ εταιρεία ξεκίνησε το 2014 ως start-up και πλέον έχει εξελιχθεί σε μια γρήγορα αναπτυσσομένη scale-up στον χώρο της ναυτιλίας με γραφεία στο Λονδίνο και στην Αθήνα και προσωπικό στο Γκντανσκ, στο Χιούστον και τη Σιγκαπούρη. Σήμερα απασχολεί 150 άτομα από όλες τις ειδικότητες της τεχνολογίας και της επιστήμης μηχανικής δεδομένων (data science).\nH πλατφόρμα τεχνολογίας του ομίλου, η Signal Ocean Platform, βάζει θεμέλια για τη ναυτιλία της επόμενης γενιάς, αξιοποιώντας τεχνολογίες τεχνητής νοημοσύνης και ανάλυσης μεγάλου όγκου δεδομένων για να προσφέρει εξατομικευμένη πληροφόρηση και ταχύτερη και πιο αποτελεσματική λήψη αποφάσεων.\nΜε την αξιοποίηση της εξατομικευμένης πληροφορίας, οι ναυλωτές μπορούν να πάρουν καλύτερες αποφάσεις, επιλέγοντας για παράδειγμα το πλοίο που θα μεταφέρει το φορτίο τους. Αντίστοιχα οι εφοπλιστές μπορούν να χαράξουν καλύτερη στρατηγική σε σχέση με την τοποθέτηση των πλοίων τους ανά τον κόσμο προκειμένου να αυξήσουν την κερδοφορία τους.\nΟ Νικόλας Πυργιώτης, VP of Technology Ventures της Signal Group, μιλάει στην εκδήλωση του Τομέα Καινοτομίας του ΣΕΒ\n«Αντί να πρέπει να διαβάζει καθημερινά εκατοντάδες emails ο ενδιαφερόμενος», μας εξηγεί ο κ. Νικόλας Πυργιώτης, VP of Technology Ventures της Signal Group, «λαμβάνει προσωποποιημένες, πρακτικές πληροφορίες οι οποίες μπορεί να αντλούνται και να συντίθενται από πολλαπλές πηγές ταυτόχρονα». Ο ίδιος, με διδακτορικές σπουδές στην επιχειρησιακή έρευνα και την αεροναυπηγική, δηλώνει θιασώτης της τεχνολογίας.\n«Η τεχνολογική καινοτομία και το όραμα για τη διαρκή εξέλιξή της με τράβηξαν στη Signal», τονίζει ο κ. Πυργιώτης. «Και για να πετυχαίνει πάντα ο στόχος, στηριζόμαστε στο εξειδικευμένο ανθρώπινο δυναμικό. Από την πλευρά μας φροντίζουμε να καλλιεργούμε ένα άριστο εργασιακό περιβάλλον, για το οποίο φέτος πήραμε διάκριση ως Great Place to Work-Certified™».\nΠαράλληλα ο όμιλος Signal επενδύει κεφάλαια σε άλλες start-up με προηγμένες τεχνολογίες λογισμικού που σχετίζονται με τη ναυτιλία. Επιπλέον έχει δημιουργήσει ένα οικοσύστημα όπου domain experts μπορούν να αναπτύσσουν τις ιδέες τους οι οποίες «επωάζονται» με στόχο τη δημιουργία καινοτομιών τεχνολογικών προϊόντων, αξιοποιώντας συνέργειες με τη Signal Ocean.\nH start-up φιλοδοξεί σταδιακά να αναδειχθεί ως το απόλυτο LinkedIn και Facebook του κόσμου της ναυτιλίας. Το πρώτο επαγγελματικό κοινωνικό δίκτυο συνδέει τις ναυτιλιακές εταιρείες με τους ναυτικούς δίνοντάς τους την ευκαιρία με άμεσο και αποτελεσματικό τρόπο να αναζητήσουν θέσεις εργασίας, να ενημερωθούν αλλά και να αναπτύξουν μεταξύ τους επικοινωνία σε όποιο μέρος του πλανήτη και αν βρίσκονται.\nH πλατφόρμα κοινωνικής δικτύωσης της Vesseljoint που αναδεικνύεται ως το νέο Linkendin στον χώρο της ναυτιλίας\n«Οραμά μας είναι να συνδέσουμε τον κόσμο της ναυτιλίας», μας εξηγεί ο κ. Γιώργος Φωτόπουλος, Product Manager & Cofounder της Vesseljoin.\n«Οι ναυτικοί μπορούν να μιλούν με τα γραφεία των εταιρειών τους, να ανεβάζουν online τα βιογραφικά τους ώστε να βρίσκουν θέσεις εργασίας χωρίς τη μεσολάβηση ατζέντη, να διαβάζουν τα ναυτιλιακά νέα και να επικοινωνούν μεταξύ τους κάνοντας like και share. Στόχος μας είναι να εμπλουτίζουμε διαρκώς τις δυνατότητες της κοινωνικής πλατφόρμας της Vesseljoin μέσω του feedback που παίρνουμε από τον κόσμο της ναυτιλίας».\nΓιώργος Φωτόπουλος, συνιδρυτής της Vesseljont\nΟι 12 καταξιωμένες νεοφυείς εταιρείες, ναυτιλιακές startups και scaleups που συμμετείχαν στην παρουσίαση του ΣΕΒ είναι: Bunkering At Sea, DeepSea, Harbor Lab, Metis Cyberspace Technology SA., Nereus Digital Bunkers, PEOPLE, ProcureShip, Propulsion Analytics, Shipreality, Syndeseas Integrated Solutions Ltd, The Signal Group και Vesseljoin.\nΒασική φωτογραφία κειμένου: Το καινοτόμο ελαφρύ κοντέινερ της PEOPLE επιτρέπει μεγαλύτερο όγκο φορτίου, εξοικονομεί καύσιμα και είναι φιλικό προς το περιβάλλον


Novartis: Ποιες θα είναι οι επόμενες κινήσεις της Προανακριτικής αν δεν εμφανιστεί σήμερα και η «Κελέση» - MeaCulpa\nΑντιπαράθεση μεταξύ κυβέρνησης και ΣΥΡΙΖΑ προκαλούν οι εξελίξεις στην προανακριτική επιτροπή για τη Novartis με τους εξαφανισμένους “κουκουλοφόρους” μάρτυρες\nΤο Μέγαρο Μαξίμου συνδέει, για πρώτη φορά ευθέως, τον Αλέξη Τσίπρα με το παρακρατικό – παραδικαστικό κύκλωμα που έστησε την σκευωρία Novartis.\n«Οι κουκούλες βγαίνουν και αποκαλύπτεται το δικό του πρόσωπο (του Αλ. Τσίπρα)» αναφέρει η απάντηση του κυβερνητικού εκπροσώπου Στέλιου Πέτσα. Είχε προηγηθεί η καταγγελία του Αλέξη Τσίπρα για θεσμική εκτροπή της κυβέρνησης και για παραβίαση των ανθρώπινων δικαιωμάτων των προστατευόμενων μαρτύρων απαιτώντας να διατηρηθεί η «κουκούλα» στα πρόσωπα των πρωταγωνιστών που έστησαν την σκευωρία Novartis.\nΤην ίδια ώρα τα μέλη της προανακριτικής ετοιμάζουν τις επόμενες κινήσεις για να αντιμετωπίσουν όλα τα προσκόμματα που θέτουν οι προστατευόμενοι μάρτυρες και να αποκαλύψουν την αλήθεια. Ηδη έχει εκδοθεί ένταλμα βίαιης προσαγωγής για τον «Μάξιμο Σαράφη» μετά την άρνησή του να προσέλθει στην χθεσινή προγραμματισμένη συνεδρίαση που θα γινόταν σε ειδικό χώρο της ΓΑΔΑ. Η ίδια διαδικασία θα ακολουθηθεί και για την «Αικατερίνη Κελέση» στην περίπτωση που ούτε και αυτή προσέλθει σήμερα στις 16:00 στην ΓΑΔΑ. Σύμφωνα με πληροφορίες ορισμένα μέλη της προανακριτικής υποστηρίζουν ότι η άρνηση συνεργασίας απο τους μάρτυρες εγείρει ζήτημα αποβολής τους απο το καθεστώς προστασίας μαρτύρων. Το θέμα αυτό πιθανότατα θα συζητηθεί τις επόμενες ημέρες και δεν αποκλείεται να υπάρξει σχετική επιστολή προς τον αρμόδιο εισαγγελέα.\nΩστόσο, η προσπάθεια να διατηρήσει την «κουκούλα» δεν απέδωσε καθώς ο πρόεδρος της επιτροπής Ιωάννης Μπούγας με την σύμφωνη γνώμη των μελών της επιτροπής αποφάσισαν να εφαρμόσουν το νόμο και να διατάξουν την βίαιη προσαγωγή του μάρτυρα. Συγκεκριμένα, ΝΔ και Κίνημα Αλλαγής ζήτησαν βίαιη προσαγωγή. Το ΚΚΕ ζήτησε να αρθεί το καθεστώς προστασίας λόγω και της άρνησής του να προσέλθει ενώ η Ελληνική Λύση συμφωνεί με την βίαιη προσαγωγή αλλά απείχε απο την ψηφοφορία.\nΆμεσα εκδόθηκε ένταλμα βίαιης προσαγωγής και ξεκίνησε η αναζήτηση του «Μάξιμου Σαράφη» απο τα στελέχη τους τμήματος προστασίας μαρτύρων της ΕΛΑΣ που γνωρίζουν τα στοιχεία της πραγματικής του ταυτότητας.\nΣημειώνεται ότι η απόφαση για αυτοπρόσωπη και δια ζώσης εξέτασης των δύο προστατευόμενων ελήφθη με την συντριπτική πλειοψηφία των μελών της προανακριτικής καθώς μόνο οι βουλευτές του ΣΥΡΙΖΑ επέμειναν στην διατήρηση της κουκούλας. Η απόφαση της πλειοψηφίας στηρίζεται στον σχετικό νόμο που τους επιτρέπει τον συγκεκριμένο τρόπο εξέτασης και σε σχετική επιστολή της υποδιεύθυνσης Επιχειρήσεων και Προστασίας Μαρτύρων της Ασφάλειας Αττικής. Πάντως, ο πρόεδρος της προανακριτικής Ιωάννης Μπούγας επισημαίνει ότι η εξέταση των μαρτύρων θα γίνει με τον ίδιο τρόπο που έγινε και τον περασμένο Δεκέμβριο ενώπιον του αντεισαγγελέα του Αρείου Πάγου Λάμπρου Σοφουλάκη. Σύμφωνα με πληροφορίες ο αντεισαγγελέας έλαβε τις καταθέσεις χωρίς διακριτικά, όπως άλλωστε επιβάλλει ο νόμος.\nΚύρια επιδίωξη των βουλευτών απο την εξέταση ήταν να διαπιστωθεί εαν υπήρξε εργαλειοποίηση του θεσμού των προστατευόμενων μαρτύρων απο την εισαγγελία Διαφθοράς προκειμένου να στοχοποιηθούν πολιτικά πρόσωπα.\nΓια το εν λόγω θέμα ήδη υπάρχουν ισχυρές ενδείξεις που θα ενισχυθούν ακόμα περισσότερο εαν επιβεβαιωθούν οι καταγγελίες του κ. Νίκου Μανιαδάκη πως ο «Μάξιμος Σαράφης» είναι ο κ. Φιλίστωρ Δεστεμπασίδης και η «Αικατερίνη Κελέση» η κυρία Μαρία Μαραγγέλη.\nΟ Αλέξης Τσίπρας, με αφορμή της εξελίξεις στην προανακριτική, μίλησε για θεσμική εκτροπή, παραβίαση των ανθρωπίνων δικαιωμάτων των προστατευόμενων μαρτύρων και «Ορμπανοποίηση» της χώρας.\nΗ ανάρτησή του Αλέξη Τσίπρα στο Facebook:\nΟκυβερνητικός εκπρόσωπος Στέλιος Πέτσας ανέφερε:\n'Αμεση ήταν η απάντηση του προέδρου της Βουλής Κώστα Τασούλα στην ανάρτηση Τσίπρα για προανακριτική. Ο πρόεδρος της Βουλής στη δήλωσή του σημείωσε:\nΜεγάλη Βρετανία: 439 νεκροί από τον κορωνοϊό σε 24 ώρες\nΤο βράδυ της Τρίτης η Ροζ Πανσέληνος\nΠάνω από τις 580 μονάδες κινήθηκε σήμερα το Χρηματιστήριο\nΣτις 9 Απριλίου το δώρο Πάσχα σε υγειονομικούς και υπαλλήλους Πολιτικής Προστασίας\nΧαρδαλιάς: Ο Απρίλιος θα είναι ο πιο κρίσιμος μήνας - Δεν επιτρέπεται κανένας εφησυχασμός\nΗ ΕΡΤ θα μεταδίδει LIVE τις Ακολουθίες του Πατριαρχείου και της Μητρόπολης Αθηνών\nΤσιόδρας: 20 νέα κρούσματα κορωνοϊού - 90 ασθενείς είναι διασωληνωμένοι


Ζώδια Σαββατοκύριακο 21-22/9: Το Τετράγωνο Δία με Ποσειδώνα φέρνει απογοητεύσεις για αυτά τα ζώδια! - Psaxtiri\nΟ Δίας, ο μεγάλος ευεργέτης της αστρολογίας, μας δίνει επεκτάσεις, τύχη, αισιοδοξία αλλά και ενίοτε τάση για υπερβολή και επιπολαιότητα από το ζώδιο του Τοξότη! Ο Ποσειδώνας, που εκπροσωπεί την φαντασία, το όνειρο, αλλά και τις ουτοπίες, μας παρασύρει σε… παραμύθια με καλό ή κακό τέλος, από το Ζώδιο των Ιχθύων!\nΔιαβάστε ακόμα: Τα ζώδια σήμερα 18-12-2018, το ενδιαφέρον μας στρέφεται στα κεκτημένα μας!\nΑστρολογικές προβλέψεις Σαββατοκύριακουζώδιαζώδια Σαββατοκύριακοπροβλέψεις ΣαββατοκύριακουΤετράγωνο Δία με Ποσειδώνα\nPrevious article Τι ΤΡΟΦΕΣ πρέπει να τρώτε για να μην πάθετε γλαύκωμα στα μάτια!\nNext article Η ώρα του «Ταμείου» για συνταξιούχους: Δείτε ποιοι θα πάρουν 7000 ευρώ! Ποτέ θα πληρωθούν\nΤο άρθρο για τον Θανάση Τριαρίδη δημοσιεύτηκε πρώτη φορά τον Μάιο του 2015. Η επαναδημοσίευση γίνεται έτσι ώστε να μην ξεχνάμε τους σπουδαίους ανθρώπους. (περισσότερα…) Διαβάστε ακόμα: Το διαμέρισμα στο Μοναστηράκι […] More\nΔιάβασε τις προβλέψεις του ζωδίου σου και το εβδομαδιαίο ωροσκόπιο για την Εβδομάδα 14 έως 20 Οκτωβρίου από την Άντα Λεούση… (περισσότερα…) Διαβάστε ακόμα: Ζώδια: Η Σύνοδος Αφροδίτης με Άρη […] More


Campion.gr ™ | Από τον Νίκο Νικολάου: Ανακοίνωσε Τουράμ η Κόνιασπορ\nΑνακοίνωσε Τουράμ η Κόνιασπορ\nΤην απόκτηση του Τουράμ ανακοίνωσε η Κόνιασπορ.\nΟ Βραζιλιάνος επιθετικός, ο οποίος στα Ελληνικά γήπεδα έχει αγωνιστεί με την Κέρκυρα και την Λαμία, θα είναι κάτοικος Ικονίου για τον επόμενο 1,5 χρόνο.\nΟ 29χρονος στράικερ, ο οποίος θα φοράει την φανέλα με τον αριθμό 99, κατά την παρουσίασή του δήλωσε ότι όταν άκουσε για το ενδιαφέρον της Κόνιασπορ, δεν το πίστευε.\nΓια τον Ροτζέριο Κονσεϊσάο Ντο Ροσάριο, όπως είναι το πλήρες όνομά του, η Κόνιασπορ έδωσε στην Λαμία το ποσό των 125.000 ευρώ, όσα δηλαδή αντιστοιχούσαν στην ρήτρα του.\nΔημοσίευση: Τετάρτη, Ιανουαρίου 08, 2020


΄Το πρόγραμμα των ιπποδομιών .Δέκα κούρσες την Κυριακή – Athlitiki\n΄Το πρόγραμμα των ιπποδομιών .Δέκα κούρσες την Κυριακή\nΗ ιπποδρομιακή συνάντηση της Κυριακής, 4 Δεκεμβρίου που αρχίζει στις 3.00 μ.μ. περιλαμβάνει 10 ιπποδρομίες.\nΚατά την ιπποδρομιακή συνάντηση της Κυριακής, 4 Δεκεμβρίου μεταφέρονται τα ακόλουθα ποσά στα πιο κάτω παιχνίδια:\nDouble Forecast\t€1.231,68\nPick 6\tΗ Λέσχη εγγυάται ελάχιστο διανεμητέο ποσό €5.000,00\nJackpot 9\tH Λέσχη εγγυάται ελάχιστο διανεμητέο ποσό €22.827,73\nΎστερα από την χθεσινή διακοπή των ιπποδρομιών τα ποσά στοιχήματος για τα παιχνίδια Jackpot 9, Pick 6 και Pick 4 επιστρέφονται. Τα ποσά που ήταν μεταφερόμενα στην 95η ιπποδρομιακή συνάντηση μεταφέρονται στην επόμενη ιπποδρομιακή συνάντηση.\nΤην Κυριακή 4 Δεκεμβρίου θα διεξαχθεί η κλασική ιπποδρομία Κύπελλο «Αφροδίτης» Gr.1 για 3ετείς φορβάδες Κυπριακής εκτροφής από την απόσταση των 2250 μέτρων καθώς επίσης και η ιπποδρομία «Πρωτάθλημα Σαλαμίνος» Gr. 2 για 2ετείς ίππους Κυπριακής εκτροφής από την απόσταση των 1200 μέτρων.\nΤην Παρασκευή 2 Δεκεμβρίου θα διεξαχθεί μία κλασική ιπποδρομία Grade 2 στον Βρετανικό Ιππόδρομο Sandown Park.\nΤo Σάββατο 3 Δεκεμβρίου θα διεξαχθούν δύο κλασικές ιπποδρομίες Grade 1 στον Βρετανικό Ιππόδρομο Sandown Park καθώς επίσης και μία κλασική ιπποδρομία Grade 3 στον Βρετανικό Ιππόδρομο Aintree.\nΤην Κυριακή 4 Δεκεμβρίου θα διεξαχθεί η κλασική ιπποδρομία Racing Royal Bond Novice Hurdle (Grade 1) για ίππους 4 ετών και άνω από την απόσταση των 3218 μέτρων στον Ιππόδρομο Fairyhouse Ιρλανδίας.\nΤην ίδια μέρα θα διεξαχθεί μία μία κλασική ιπποδρομία Grade 2 στον Βρετανικό Ιππόδρομο Huntingdon καθώς επίσης και δύο κλασικές ιπποδρομίες Grade 1 και μία κλασική ιπποδρομία Grade 3 στον Ιππόδρομο Fairyhouse Ιρλανδίας.


Έλεγχος Ψεκαστικών Μηχανημάτων Φυτοπροστασίας • BEe Project\nΈλεγχος ψεκαστικών μηχανημάτων φυτοπροστασίας\nΗ καταλληλότητα των φυτοπροστατευτικού εξοπλισμού αποτελεί σημαντικό παράγοντα στην αποτελεσματικότητα των γεωργικών ψεκασμών.\nΗ καλή λειτουργία του ψεκαστικού μας μηχανήματος , διασφαλίζει ότι αυτό είναι σε θέση να ανταποκριθεί στις απαιτήσεις της εργασίας μας με προτεραιότητα πάντα την υγεία, την ασφάλεια και την προστασία του περιβάλλοντος.\nΒυτία βαθμονομημένα, χωρίς διαρροές, με τα κατάλληλα μπεκ είναι πιο αποτελεσματικά στις φυτοπροστατευτικές επεμβάσεις, αποφεύγεται η διασπορά ψεκαστικού υγρού σε οργανισμούς μη στόχους όπως σε γειτονικές καλλιέργειες ή και σε ακαλλιέργητες εκτάσεις από την ανεπιθύμητη μεταφορά σταγονιδίων νέφους, με συνέπεια να προστατεύεται το περιβάλλον και η μέλισσα.\nΟ εφαρμοστής γεωργικών φαρμάκων θα πρέπει να έχει την ικανότητα βασικής και απαραίτητης επιθεώρησης του εξοπλισμού του την οποία θα μπορεί να εφαρμόζει αρχικά πριν την έναρξη των ψεκασμών αλλά και έπειτα καθόλη την διάρκεια της καλλιεργητικής περιόδου σε τακτική βάση.\nΜερικές βασικές προϋποθέσεις πριν χρησιμοποιήσουμε στον αγρό το ψεκαστικό μας μηχανήματα μας είναι :\nΝα έχει κατασκευαστεί σύμφωνα με τις προδιαγραφές της ΕΕ.\nΝα ανταποκρίνεται στους ελέγχους που επιβάλλει η ΕΕ στα ψεκαστικά άνω των πέντε ετών*.\nΝα συνοδεύεται από εγχειρίδιο χρήσης και καλής λειτουργίας που ο κάθε εφαρμοστής αγρότης πρέπει να έχει διαβάσει και κυρίως να ακολουθεί με προσοχή.\nΥπάρχουν κάποια κρίσιμα σημεία στα ψεκαστικά μηχανήματα που είναι υποχρέωση των παραγώγων να ελέγχουν αλλά και να συντηρούν προκειμένου να εφαρμόζουν αποτελεσματικά και με ασφάλεια τα φυτοπροστατευτικά προϊόντα στις καλλιέργειες τους .\nΤην δεξαμενή του ψεκαστικού μηχανήματος η οποία πρέπει να είναι σε καλή κατάσταση και να μην παρουσιάζει διαρροές.\nΤην καλή λειτουργία του «σταυρού» μετάδοσης κίνησης (ισχύος) από τον δυναμοδότη του ελκυστήρα στο ψεκαστικό μας μηχάνημα. Είναι απαραίτητη η λίπανση όλου του συστήματος και ο σταυρός να διαθέτει τα κατάλληλα πλαστικά καλύμματα.\nΤα φίλτρα του ψεκαστικού μηχανήματος πρέπει να είναι στην θέση τους, να είναι καθαρά και σε τυχόν φθορά τους να αντικαθίσταται αμέσως. Συνήθως έχουμε ένα κεντρικό φίλτρο τύπου σάκου στο άνοιγμα γεμίσματος της δεξαμενής, ένα φίλτρο αναρρόφησης μεταξύ δεξαμενής και της αντλίας, φίλτρα κατάθλιψης στις σωληνώσεις μεταξύ χειριστηρίου και μπεκ και από ένα σε κάθε ακροφύσιο.\nΤο καπάκι της δεξαμενής το οποίο πρέπει να είναι άρτιο, να κλείνει καλά ώστε όταν τον δοχείο είναι γεμάτο να μην έχουμε διαρροή ψεκαστικού υγρού. Πάνω στο καπάκι πρέπει να υπάρχει πάντα ανοιχτή μια τρύπα αερισμού ώστε να μην δημιουργείται υποπίεση στο δοχείο όταν αυτό αδειάζει με αποτέλεσμα προβλήματα στην ροη του ψεκαστικού υγρού προς την αντλία.\nΣτην αντλία η αλλαγή λαδιού να γίνεται σύμφωνα με τις οδηγίες του κατασκευαστή και να ελέγχεται η στάθμη λαδιού μετά από κάθε χρήση. Τυχόν διαρροές στην αντλία αλλά και παρουσίαση κραδασμών είναι προβλήματα που πρέπει να επιδιορθώνονται άμεσα.\nΗ «φούσκα» των ψεκαστικών με παλινδρομικές αντλίες πρέπει να έχει τη πίεση που ορίζουν οι προδιαγραφές του κατασκευαστή ώστε να μην έχουμε προβλήματα αυξομειώσεων στην πίεση.\nΟ μετρητής πίεσης (μανόμετρο γλυκερίνης) πρέπει να λειτουργεί σωστά στην θέση του (στο χειριστήριο) και να έχει την κατάλληλη διάμετρο που ορίζει η νομοθεσία.\nΣτο χειριστήριο όλες οι βαλβίδες να ανοίγουν και να κλείνουν χωρίς διαρροές και ο ρυθμιστής πίεσης πρέπει να λειτουργεί σωστά. Το ίδιο και ο κεντρικός μοχλός απομόνωσης της λειτουργίας ψεκασμού.\nΌλες οι σωλήνες μεταφοράς του ψεκαστικού υγρού πρέπει να μην έχουν στρεβλώσεις, παραμορφώσεις, φθορές και διαρροές. Σε κάθε άλλη περίπτωση γίνεται άμεση αντικατάσταση. Δεν πρέπει επίσης να έχουμε διαρροές στα σημεία σύνδεσης αντλίας με την δεξαμενής, στο χειριστήριο κλπ.\nΌσον αφορά τα μπεκ (ακροφύσιο) ελέγχουμε σε αυτά για τυχόν φθορές. Η αντικατάσταση γίνεται με ίδιων χαρακτηριστικών εξαρτήματα. Τα μπεκ πρέπει να είναι ίδια (τύπος, υλικό, μέγεθος, προέλευση) να έχουν την ίδια παροχή κάτι που μπορούμε να ελέγξουμε με μέτρηση και να είναι συμμετρικά κατανεμημένα στον βραχίονα του ψεκαστικού. Εξίσου σημαντική είναι και η καλή λειτουργία των φίλτρων των ακροφυσίων . Στη βάση τους τα ακροφύσια θα πρέπει να διαθέτουν αντισταγονικές διατάξεις. Επίσης να υπάρχει η δυνατότητα απομόνωσης κάθε ακροφύσιου ξεχωριστά.\nΤο ψεκαστικό μας πρέπει να έχει ευανάγνωστο δείκτη στάθμης της ποσότητας του νερού της δεξαμενής του για ακρίβεια στην ποσότητα νερού που απαιτείται.\nΟι βαλβίδες ανάδευσης πρέπει να λειτουργούν σωστά και να αναδεύουν το ψεκαστικό υγρό. Με καθαρό νερό ως την μέση της δεξαμενής φαίνεται η λειτουργία της ανάδευσης.\nΟ προφυλακτήρας του ανεμιστήρα να είναι σε καλή κατάσταση.\nΚρίνεται απαραίτητο η κατάρτιση ενός έντυπου ελέγχου ψεκαστικού μηχανήματος και εκπαίδευση του παραγωγού πάνω σε αυτό από τις ομάδες παραγώγων για την εξοικείωση των παραγωγών με την απαραίτητη αυτή διαδικασία επιθεώρησης του συγκεκριμένου εξοπλισμού τους.\n*Είναι σαφές ότι το νομοθετικό πλαίσιο ορίζει περιοδικό έλεγχο των ψεκαστικών σύμφωνα με το νόμο 4036/2012 που ενσωματώνει στην ελληνική νομοθεσία τις διατάξεις της κοινοτικής οδηγίας 2009/128/ΕΚ και καθιερώνεται η τακτική επιθεώρηση του χρησιμοποιούμενου εξοπλισμού εφαρμογής γεωργικών φαρμάκων.\nΟ χειριστής φυτοπροστατευτικών προϊόντων σε κάθε περίπτωση πρέπει να συμμορφώνεται με την παραπάνω νομοθεσία και ασφαλώς με τις οδηγίες της ετικέτας των φυτοπροστατευτικών προϊόντων. Επίσης ο έλεγχος πραγματοποιείτε λαμβάνοντας υπόψη όλα τα μέτρα προστασίας από τους ψεκασμούς.\nΚατεβάστε το αρχείο “Σημεία Ελέγχου Ψεκαστικών Μηχανημάτων” από εδώ.\nΗ οικονομική αξία της μέλισσας ως επικονιαστή των φυτώνΕνημερώσεις Bee Project


Πως να αντιμετωπίσεις τους πόνους στον αυχένα! – e-Today.GR\nΩστόσο, ο μυϊκός πόνος δεν αποτελεί το μοναδικό σύμπτωμα ενός «ταλαιπωρημένου» αυχένα. Περαιτέρω συμπτώματα απαντούν σε φαινόμενα δυσκαμψίας των ώμων (περιορισμένο εύρος κινήσεων), της πλάτης καθώς και των χεριών. Επίσης, εξαιτίας ενός «ζορισμένου» αυχένα μπορούν να προκληθούν φαινόμενα πονοκεφάλων αλλά και ιλίγγου.\nΑπό τα παραπάνω μπορείς να καταλάβεις πως η αντιμετώπιση των πόνων στην περιοχή του αυχένα αποτελεί μία επιτακτική ανάγκη. Εξάλλου, κανείς δεν θέλει να εργάζεται με «βαρύ» κεφάλι ή πόνους στην πάνω περιοχή του σώματός του. Σε περίπτωση τώρα που κάνεις ιδιαίτερα καθιστική ζωή (είτε λόγω δουλειάς είτε λόγω τρόπου ζωής), τότε ο κίνδυνος εμφάνισης πόνων στην περιοχή του αυχένα είναι ακόμη μεγαλύτερος.\nΧρησιμοποίησε ένα κύλινδρο από αφρολέξ ή αλλιώς foam roller για να αποφορτίσεις την ένταση από τους «πιασμένους» μύες στην περιοχή της άνω πλάτης. Αρχικά, τοποθέτησε το foam roller στο πάτωμα και ξάπλωσε με τέτοιον τρόπο ώστε το πάνω μέρος της πλάτης σου να ακουμπά σε αυτό.\nΈπειτα σήκωσε τους γλουτούς σου και «ένωσε» τα χέρια σου πίσω από το κεφάλι σου, με τους αγκώνες να είναι κολλητά στο πρόσωπο και με τέτοιον τρόπο ώστε να «ανοίγει» η πλάτη σου (μπορείς να δεις και το σχετικό βίντεο στο τέλους του άρθρου). Σε αυτό το σημείο θα πρέπει να κρατήσεις σφιχτούς τους κοιλιακούς σου, προκειμένου το σώμα σου να βρίσκεται σε ευθεία θέση.\nΑφού λάβεις τη σωστή θέση, το μόνο που έχεις να κάνει είναι να αφήσεις το σώμα σου να γλιστρήσει πάνω στο foam roller μπρος-πίσω. Επέμεινε στα σημεία τα οποία νιώθεις πιο «σφιχτά» και σου δημιουργούν τη μεγαλύτερη ενόχληση.\nΈχοντας λάβει τη σωστή θέση και με σφιγμένους τους κοιλιακούς σου, προσπάθησε να κάνεις μία υπερέκταση του άνω κορμού σου προς τα πίσω. Έπειτα ξαναγύρισε στην αρχική σου θέση. Κατά τη διάρκεια της άσκησης μπορείς να τοποθετήσεις το foam roller σε διαφορετικά σημεία της πλάτης σου, προκειμένου να «ενεργοποιήσεις» όλους τους μύες της περιοχής.\nΩς δια μαγείας (ας κάνουμε και ένα αστειάκι) και πάλι θα σου χρειαστεί ένα foam roller για την τρίτη και τελευταία άσκηση του άρθρου. Ωστόσο, εδώ θα πρέπει να διαθέτεις ένα μακρύ foam roller μιας και σ’ αυτό θα πρέπει να στηριχθεί όλος ο κορμός του σώματός σου καθώς και το κεφάλι σου. Επομένως, αν δεν θες να κάνεις «διπλά» έξοδα, αγόρασε ένα μακρύ foam roller εξαρχής. Η θέση του σώματός σου για την εν λόγω άσκηση πρέπει είναι τέτοια ώστε η σπονδυλική σου στήλη να βρίσκεται ακριβώς πάνω από το foam roller. Επίσης, το κεφάλι και οι γλουτοί σου θα πρέπει να στηρίζονται πάνω σε αυτό.\nΠριν ξεκινήσεις την εκτέλεση της άσκησης, άφησε τους ώμους σου ελευθέρους, με τα χέρια σου να ακουμπούν στο πάτωμα και τους αγκώνες σου να «κοιτούν» προς το έδαφος (τα χέρια είναι τεντωμένα καθ’ όλη τη διάρκεια της άσκησης). Αρχικά, οι παλάμες των χεριών σου θα πρέπει να βρίσκονται στο ύψος της λεκάνης σου, χωρίς ωστόσο να έρχονται σε επαφή με τον κορμό του σώματος. Στη συνέχεια, προσπάθησε να τραβήξεις τα χέρια σου προς τα πάνω έως ότου αυτά ενωθούν μεταξύ τους. Επισημαίνεται πως τα χέρια σου θα πρέπει να βρίσκονται στο έδαφος κατά τη διάρκεια της εκτέλεσης της άσκησης.\nΒέβαια, αν είσαι αρκετά πιασμένος, τα χέρια σου ενδέχεται να θελήσουν να «σηκωθούν» από το έδαφος εξαιτίας τη δυσκαμψίας των ώμων σου, ωστόσο αυτό είναι κάτι το οποίο θα πρέπει να αποφύγεις. Εκτέλεσε την άσκηση σταδιακά και σταμάτα στα σημεία που νιώθεις πόνο ή πιάσιμο. Πάρε μερικές βαθιές ανάσες και μόλις νιώσεις ότι «χαλαρώνει» η συγκεκριμένη περιοχή, συνέχισε την κίνησή σου. Από τη στιγμή που το σώμα σου συνηθίσει την εν λόγω κίνηση, μπορείς να πραγματοποιήσεις την άσκηση χωρίς ενδιάμεσες «στάσεις» (ουσιαστικά τα χέρια σου θα μιμούνται την κίνηση «αγγελάκια» που συνηθίζαμε να κάνουμε μικροί στο χιόνι).\nTopics Mantags “Πως, αντιμετωπίσεις, να, πόνους, τους


Μαρξ - Ένγκελς - Λένιν - Τρότσκι - Γκράμσι κ.α. (Άρθρα και βιβλία): Ο ΤΡΟΤΣΚΙ ΓΙΑ ΤΟ ΜΑΚΕΔΟΝΙΚΟ\nΤο ΠΟΛΙΤΙΚΟ ΚΑΦΕΝΕΙΟ παρουσιάζει σήμερα ένα ΝΤΟΚΟΥΜΕΝΤΟ από μια συζήτηση που έγινε στην Ελλάδα μεταξύ του Λ. ΤΡΟΤΣΚΙ και ηγετικού στελέχους της ομάδας των ΑΡΧΕΙΟ-ΜΑΡΞΙΣΤΩΝ στα μέσα του 1932.\nΔεν έχει, απ' ό,τι γνωρίζουμε, δημοσιευθεί στα ελληνικά. Πρωτοδημοσιεύτηκε στο Intercontinental Press της 30 Αυγούστου 1976 απ' όπου και έχει μεταφραστεί. Το αντίγραφο βρέθηκε στο αρχείο του αείμνηστου James P . Cannon . Το πρωτότυπο ήταν στα γερμανικά και συνοδευόταν από το εξής εισαγωγικό σημείωμα του Τρότσκι, με ημερομηνία 15 Ιούνη, 1932:\nΟι Αρχειομαρξιστές εμφανίστηκαν σαν αντιπολίτευση στο νεαρό ΚΚΕ. Αντιμάχονταν τον εκλεκτικισμό και την ετερογένεια που αναπτύχθηκαν στην οργάνωση αυτή εξαιτίας της απουσίας μιας μαρξιστικής παράδοσης στην Ελλάδα. Διαγράφηκαν το 1922, και άρχισαν να εκδίδουν ένα έντυπο τιτλοφορούμενο: Τα Αρχεία του Μαρξισμού, αφιερωμένο στη μαρξιστική επιμόρφωση. Ηρθαν σε επαφή με την Αριστερή Αντιπολίτευση το 1930 και ψήφισαν υπέρ της προσχώρησής τους σ' αυτήν στο συνέδριό τους το 1931.\nΛ.Τ.: Δεν είναι δικό μας καθήκον να οργανώνουμε εθνικιστικές εξεγέρσεις. Απλώς λέμε πως αν το ζητήσουν οι Μακεδόνες, εμείς θα πάρουμε το μέρος τους, πως θάπρεπε να τους δινόταν η δυνατότητα να αποφασίσουν, και ότι επίσης θα υποστηρίξουμε την απόφασή τους. Αυτό που με ενοχλεί δεν είναι τόσο το ζήτημα των Μακεδόνων αγροτών, αλλά περισσότερο το κατά πόσο υπάρχει λίγο σοβινιστικό δηλητήριο στους Έλληνες εργάτες. Αυτό είναι πολύ επικίνδυνο. Για μας, που είμαστε υπέρ μιας Βαλκανικής Ομοσπονδίας σοβιετικών κρατών, είναι αδιάφορο το αν η Μακεδονία ανήκει σ' αυτή την ομοσπονδία σαν αυτόνομη ολότητα ή σαν τμήμα ενός άλλου κράτους. Όμως, αν οι Μακεδόνες καταπιέζονται από την αστική κυβέρνηση, ή νιώθουν ότι καταπιέζονται, πρέπει να τους υποστηρίξουμε.\nΛ.Τ.: Θάθελα να ξαναθέσω το ζήτημα της Μακεδονίας και της Ηπείρου. Απ' ό,τι καταλαβαίνω, δεν έχει δοθεί τόση σημασία στο ζήτημα αυτό έως τα σήμερα. Όμως, το ζήτημα αυτό είναι πολύ σημαντικό για τη διαπαιδαγώγηση των Ελλήνων εργατών, για την απελευθέρωσή τους από τις εθνικές προκαταλήψεις, για τη βελτίωση της κατανόησής τους για τη διεθνή κατάσταση στα Βαλκάνια και γενικότερα. Οι επίσημες στατιστικές δίνουν τα εξής στοιχεία: Υπάρχουν 82.000 Σλαβομακεδόνες στους 1.400.000 κατοίκους της Μακεδονίας. 19.000 Αλβανοί στους 300.000 κατοίκους της Ηπείρου. Το πρώτο που θα πρέπει να αναρωτηθούμε είναι: Είναι ακριβή τα στοιχεία αυτά; Το πρώτο μας καθήκον είναι να αντιμετωπίσουμε αυτά τα νούμερα με απόλυτο σκεπτικισμό. Τα στοιχεία συγκεντρώθηκαν το 1925, την εποχή της επανεγκατάστασης των πληθυσμών, κάτω από τις ξιφολόγχες των στρατιωτικών αρχών. Τι εννοούμε με τη λέξη "Έλληνας"; Ίσως αυτούς που μιλούν ελληνικά επειδή τους επιβάλλεται αλλά δεν θεωρούν τους εαυτούς τους Έλληνες. Αν τα στοιχεία αυτά είναι ανακριβή, αυτό και μόνο θα προκαλούσε δυσαρέσκεια και μίσος στους κόλπους των εθνικιστών. Αν λέμε ότι τα επίσημα στοιχεία πρέπει να αντιμετωπίζονται με δυσπιστία, θα κερδίσουμε πολύ συμπάθεια. Πιο σημαντικό όμως, με τον τρόπο αυτό μπορούμε να κερδίσουμε την εμπιστοσύνη του βουλγάρικου προλεταριάτου. Πριν από τον πόλεμο ακόμη, οι Βούλγαροι ήταν πολύ επιφυλακτικοί απέναντι στους Έλληνες, επειδή οι Έλληνες είναι έντονα εθνικιστές.\nΛ.Τ.: Στην Αυστρία οι μισο-μαρξιστές πάντα εφεύρισκαν σοφά οικονομικά, ψευτοεπαναστατικά επιχειρήματα για να αποδείξουν την ανάγκη διατήρησης των καταπιεσμένων εθνών μέσα στο πλαίσιο της αυστρο-ουγγρικής μοναρχίας. Το αποτέλεσμα: Η Αυστρο-Ουγγαρια διασπάστηκε στα συστατικά της κομμάτια. Στη Ρωσία οι μπολσεβίκοι πάντα υπερασπίζονταν το δικαίωμα αυτονομίας κάθε έθνους. Σαν αποτέλεσμα, η Ρωσία επιβίωσε σαν οικονομική οντότητα. Αυτό επιτεύχθηκε μόνο γιατί στη διάρκεια του πολύχρονου αγώνα για το δικαίωμα στην αυτοδιάθεση των εθνών, οι μπολσεβίκοι κέρδισαν την εμπιστοσύνη των εθνικά καταπιεσμένων λαϊκών μαζών, και πάνω απ' όλα, του προλεταριάτου. Εχω τη γνώμη ότι ο ελληνικός και διεθνής Τύπος πρέπει να αφιερώσει μερικά άρθρα πάνω στο ζήτημα αυτό. Το όλο πρόβλημα πρέπει να μελετηθεί λεπτομερώς και να συγκληθεί μια μικρή συνδιάσκεψη με Βούλγαρους συντρόφους, ώστε να επεξεργαστούν μια ενιαία πολιτική.\nΑναρτήθηκε από Παναγιώτης Βήχος στις 2:13 π.μ.


Χοληστερίνη: Ένας παράγοντας κινδύνου που μπορούμε να καταπολεμήσουμε! | Nextdeal\nNextdeal newsroom, 30/3/2018 - 14:58\n- Τι είναι χοληστερίνη; Ποιος ο ρόλος της χοληστερίνης στον ανθρώπινο οργανισμό;\nΗ χοληστερίνη είναι μία λιπαρή ουσία που κυκλοφορεί στο αίμα μας, που σε μεγάλες ποσότητες είναι επικίνδυνη αλλά αντίθετα σε μικρές ποσότητες είναι απαραίτητη για τον οργανισμό μας. Συγκεκριμένα η χοληστερίνη βοηθά σε τρείς λειτουργίες του οργανισμού:\n1. Συντελεί στην παραγωγή των ορμονών\n2. Βοηθά το συκώτι να παράγει τη χολή, η οποία είναι απαραίτητη για την πέψη των τροφών στο έντερο.\n3. Είναι το κυριότερο συστατικό της μεμβράνης των ανθρώπινων κυττάρων\nΗ ολική χοληστερόλη είναι ένας συνδυασμός της κακής χοληστερόλης -LDL- , της καλής χοληστερόλης -HDL- και των τριγλυκεριδίων.\nΚΑΚΗ ΧΟΛΗΣΤΕΡΟΛΗ (LDL)\n- Αυτό το λιπίδιο μεταφέρει περίπου το 75% της χοληστερόλης από το αίμα στα κύτταρα του σώματος. Πολύ LDL στο αίμα μας μπορεί να κολλήσει στο τοίχωμα των αρτηριών μας και να τις βουλώσει. Η συσσώρευση αυτή προκαλεί στένωση των αρτηριών και μειώνει τη ροή του αίματος προς την καρδιά και τον εγκεφαλικό ιστό και μπορεί να οδηγήσει σε έμφραγμα του μυοκαρδίου ή εγκεφαλικό επεισόδιο.\n- Δυστυχώς δεν υπάρχουν συμπτώματα για την υψηλή LDL χοληστερόλη.\n- Όταν τα συμπτώματα φαίνονται, εμφανίζονται σαν στηθάγχη ή έμφραγμα.\nΚΑΛΗ ΧΟΛΗΣΤΕΡΟΛΗ (HDL)\n- Η HDL μεταφέρει τη χοληστερόλη από τα τοιχώματα των αρτηριών πίσω στο ήπαρ για να ξαναχρησιμοποιηθεί και να απομακρυνθεί από τον οργανισμό.\n- Όσο υψηλότερη η HDL τόσο καλύτερα.\n- Η HDL συνδέεται με χαμηλότερο κίνδυνο καρδιακών επεισοδίων.\n- Τακτική άσκηση αυξάνει την HDL χοληστερίνη.\nΤα τριγλυκερίδια αποτελούν μία μορφή λίπους, που μεταφέρονται με το αίμα και αυξάνονται μετά τη λήψη ενός γεύματος πλούσιου σε λιπαρά. Το περισσότερο λίπος του οργανισμού βρίσκεται με τη μορφή τριγλυκεριδίων.\nΗ αύξηση των επιπέδων της χοληστερόλης, οφείλεται σε πολλούς παράγοντες κινδύνου, όπως:\n• Υπερθερμιδική δίαιτα\n• Υπερκατανάλωση οινοπνεύματος\nΤο σώμα μας αποκτά κάποια ποσότητα χοληστερόλης από τη διατροφή μας, αλλά περίπου τα δύο τρίτα φτιάχνονται στο ήπαρ.\nΤο πρόβλημα παρουσιάζεται όταν τρώμε φαγητά πλούσια σε κορεσμένα λίπη και χοληστερόλη πχ φαγητά ζωικής προέλευσης όπως κρέας, κρόκους αυγών και πλήρη γαλακτοκομικά προϊόντα. Η κατανάλωση των παραπάνω φαγητών αυξάνει τη χοληστερόλη στο αίμα.\n- Πουλερικά: Κοτόπουλο, Γαλοπούλα χωρίς πέτσα, κουνέλι\n- Ψάρια: Όλα τα άσπρα ψάρια\n- Όσπρια: Φασόλια, φακές, ρεβύθια, κουκιά, φάβα\n- Γαλακτοκομικά, γιαούρτι, τυριά με 0% ή 1% λιπαρά\n- Τυριά: Μυζήθρα νωπή ή κίτρινο τυρί με λιγότερο από 10% λιπαρά\n- Αυγά: Όσα ασπράδια θέλετε\n- Λίπη-Έλαια: Ελαιόλαδο, καλαμποκέλαιο, σογιέλαιο, ηλιέλαιο, μαργαρίνη (που έχει ρευστά φυτικά έλαια σαν πρώτο συστατικό)\n- Ψωμί: Όλα τα ψωμιά, φρυγανιές, κρίσπις\n- Δημητριακά: Όλα τα δημητριακά, κόρν φλέικς, κουάκερ\n- Μακαρόνια, ρύζι, πατάτες\n- Λαχανικά: Όλα\n- Φρούτα: Φρέσκα και ξηρά, κομπόστες, κομπόστες χωρίς ζάχαρη\n- Ποτά: Καφές ή τσάι , αναψυκτικά light\n- Κρέας: Άπαχο κρέας, μοσχάρι, ακόμα και χοιρινό, αφού έχετε βγάλει το λίπος, άπαχο ζαμπόν, λουκάνικο από μοσχάρι ή κοτόπουλο\n- Ψάρια: Θαλασσινά (μύδια, αστακός, καραβίδες), σολομός\n- Γαλακτοκομικά: Γάλα, γιαούρτι με 2% λιπαρά\n- Τυριά: Κίτρινο τυρί με λιγότερο από 20% λιπαρά\n- Αυγά: Μέχρι 4 την εβδομάδα\n- Ξηροί Καρποί: Φιστίκια, φιστίκια Αιγίνης, καρύδια, αμύγδαλα, κάστανα\n- Λιχουδίτσες: Γρανίτες, ποπ-Κόρν, φρουτοχυμοί, λουκούμια, γλυκά κουταλιού, κέικ σπιτικό με άπαχο γάλα και ασπράδια αυγών με 2 κρόκους, κουλουράκια φτιαγμένα με λάδι\n- Ποτά: Αν συνυπάρχει πρόβλημα υψηλών τριγλυκεριδίων το οινόπνευμα θα πρέπει να αποφεύγεται εντελώς\n- Κρέας: Συκώτι, λουκάνικα από χοιρινό, μπέικον\n- Πουλερικά: Χήνα, πάπια, πέτσα\n- Γαλακτοκομικά: Γάλα 4%, κρέμα γάλακτος, γιαούρτι με 4% ή περισσότερα λιπαρά\n- Σκληρά τυριά (γραβιέρα), μαλακά τυριά (τυρί κρέμα, κασέρι)\n- Λίπη: Βούτυρο, μαργαρίνη με στερεά υδρογονωμένα έλαια\n- Γλυκά: Πάστες, τούρτες, κρουασάν, τσουρέκι, παγωτό, σοκολάτα, μπισκότα\n- Ποτά: Σοκολάτα ρόφημα, ιρλανδέζικος καφές\n- Τσιπς, τηγανιτές πατάτες, μαγιονέζα, σάλτσες με κρέμα γάλακτος ή βούτυρο\nΣυχνά είναι δύσκολο να γνωρίζουμε την ακριβή περιεκτικότητα σε λιπαρά στις τροφές που παίρνουμε. Ο καλύτερος τρόπος για να το ανακαλύψετε, είναι η ανάγνωση των ετικετών στις συσκευασίες.\nΠως να διαβάσετε μία ετικέτα:\nΜερικά προϊόντα δεν περιλαμβάνουν μία πλήρη ανάλυση των συστατικών τους στις ετικέτες. Ωστόσο, πολλά αναγράφουν τις ουσίες που περιέχονται ανάλογα με το βάρος.\nΜερικές φορές στη συσκευασία του προϊόντος εμφανίζονται οι τιμές υπολογισμένες ανά μερίδα 100 gr. Οι μερίδες μπορεί να είναι λιγότερες ή μεγαλύτερες, οπότε πρέπει να κάνετε τις αντιστοιχίες. Επίσης, ελέγξτε πόσες ουσίες πλούσιες σε λιπαρά χρησιμοποιούνται στην Παρασκευή του προϊόντος. Αυτό θα σας δώσει μία ιδέα για το συνολικό περιεχόμενο της τροφής σε λιπαρά.\nΤα λίπη και οι διατροφικές μας συνήθειες\nΥπάρχουν τριών ειδών λίπη στα φαγητά μας: κορεσμένα, πολυακόρεστα, μονοακόρεστα.\nΚορεσμένα: προέρχονται κυρίως από ζώα και από υδρογωνομένα φυτικά έλαια. Βρίσκονται στα ζωικά προϊόντα όπως στο κόκκινο κρέας, τα πουλερικά με πέτσα, το βούτυτο και τα γαλακτοκομικά προϊόντα με όλα τα λιπαρά.\nΦαγητά πλούσια σε κορεσμένα λίπη ανεβάζουν και την ολική και την LDL χοληστερόλη.\nΠολυακόρεστα: Λίπη που βρίσκονται κυρίως στα ψάρια και στα φυτικά έλαια και είναι τα εξής: ηλιέλαιο, σογιέλαιο, καλαμποκέλαιο\nΑποφύγετε τα κορεσμένα λίπη και καταναλώνετε πολυακόρεστα ή μονοακόρεστα.\nΟι περισσότεροι από εμάς καταναλώνουμε τις μισές από τις ημερήσιες θερμίδες μας σε λιπαρά και ο οργανισμός μας ως απάντηση παράγει χοληστερόλη. Περιορίστε την κατανάλωση λιπαρών σε λιγότερο από το 1/3 των συνολικών θερμίδων σας.\nΠρέπει να αποφεύγετε φαγητά τα οποία είναι φανερά πλούσια σε λίπη ή έλαια, όπως τα τηγανισμένα φαγητά , αλλά επίσης πρέπει να θυμάστε να αναπληρώνετε τα κορεσμένα λίπη με ακόρεστα, όπου αυτό είναι δυνατόν. Κατ’ αυτό τον τρόπο πιθανώς να μειώσετε τα επίπεδα της χοληστερόλης στον οργανισμό σας.\nΕπίσης η τακτική γυμναστική μας βοηθά να μειώσουμε ακόμα περισσότερο τη LDL χοληστερόλη και να αυξήσουμε την HDL χοληστερόλη.\nNextdeal newsroom, 8/1/2015\nΤα αναψυκτικά διαίτης βοηθούν το αδυνάτισμα!\nΤα light αναψυκτικά μπορεί να έχουν καλύτερα αποτελέσματα ακόμα και από το νερό στην απώλεια βάρους. Το εντυπωσιακό αυτό εύρημα διαπιστώθηκε στο πλαίσιο κλινικής έρευνας που πραγματοποίησε...\nNextdeal newsroom, 30/05/2014 - 16:09 30/5/2014


ΜΕΣ' ΑΠΟ ΤΙΣ ΘΑΛΑΣΣΕΣ\nΣτον πολυάστερο κυπριακό λογοτεχνικό ουρανό, φωτίζει με το δικό του ιδιαίτερο φως ένα καινούργιο αστέρι, που το λένε «αστέρι», ή stella ή ακόμα καλύτερα Στέλλα Ρωτού. Λάμπει με το φως που στέλλουν τα δεκατέσσερα διηγήματά της, που αποτελούν το πρώτο της βιβλίο με τίτλο «Μεσ’ από τις θάλασσες», από τις αθηναϊκές εκδόσεις Γκοβόστη...\nΈνα μικρό κείμενό μου για το βιβλίο της αυτό, διαβάστε στο ιστολόγιό μου:\nΑνάρτηση: Ν.Ν-Χ. την Τρίτη, Νοεμβρίου 20, 2018\nΑΠΟ ΤΗΝ "ΕΠΑΝΑΠΡΟΣΕΓΓΙΣΗ" ΣΤΟ "ΓΛΩΣΣΑΡΙΟ"\nΑπό την "ΕΠΑΝΑΠΡΟΣΕΓΓΙΣΗ» στο «ΓΛΩΣΣΑΡΙΟ»\n[Philenwes, 01 08 2018:ΑΠΟ ΤΗΝ "ΕΠΑΝΑΠΡΟΣΕΓΓΙΣΗ" ΣΤΟ ΓΛΩΣΣΑΡΙΟ"]\nΠριν από επτά χρόνια –την ημέρα που το ψευδοκράτος με τον εγκάθετο πρόεδρο του συμπλήρωνε είκοσι οκτώ χρόνια από την ανακήρυξή του– έστειλα μια επιστολή-απάντηση-διαμαρτυρία στις Πολιτιστικές Υπηρεσίες του Υπουργείου Παιδείας και Πολιτισμού, για την προγραμματιζόμενη δίγλωσση έκδοση «Ανθολογία Διηγήματος Ελληνοκυπρίων και Τουρκοκυπρίων», ιδέα που εκκολάφθηκε μέσα από το πνεύμα της «επαναπροσέγγισης», της μεγαλύτερης, πιστεύω, παγίδευσης που έχουμε υποστεί από το 1974. Η «επαναπροσέγγιση», αποδείχτηκε πως ήταν και εξακολουθεί να είναι ένας λανθασμένος δρόμος: το μεγαλύτερο πλεονέκτημά μας, δηλαδή οι πραγματικά καλές σχέσεις που είχαμε –εμείς, η πλειοψηφία, ο απλός λαός– με τους Τουρκοκύπριους, μετατράπηκε σε τραγικό μειονέκτημα. Ο αποπροσανατολισμός επιτεύχθηκε: το πραγματικό πρόβλημα, που ήταν και παραμένει, η τουρκική εισβολή και κατοχή, μετατράπηκε απλώς σε διένεξη μεταξύ Ελληνοκυπρίων και Τουρκοκυπρίων και για δεκαετίες ολόκληρες –σαράντα τέσσερα χρόνια έκλεισαν αυτές τις μέρες– ξεχάσαμε ότι η μισή μας πατρίδα βρίσκεται κάτω από τη βαριά μπότα του εισβολέα και πολύ φοβάμαι ότι με τη στάση μας πηγαίνουμε να παραδώσουμε και την υπόλοιπη. Πέφτουμε σε καλοστημένες παγίδες και δεν υπάρχει δρόμος διαφυγής. Η προσπάθειά της πλευράς μας επικεντρώθηκε στη «διένεξη»: να πείσουμε, δηλαδή, τον πλανήτη ότι έχουμε διαφορές με τους Τουρκοκύπριους και πρέπει να λύσουμε τις διαφορές μας αυτές. Όσοι έχουν μάτια που βλέπουν, ας τα στρέψουν προς τον λαβωμένο Πενταδάκτυλο: το μίασμα είναι ακόμα εκεί, για να διαφημίζει την ευτυχία τους που είναι Τούρκοι και να υπενθυμίζει τη δυστυχία μας που χάσαμε τα σπίτια μας, τις εκκλησίες μας, την πολιτιστική μας κληρονομιά, το ίδιο το βουνό, το σύμβολο του βυζαντινού μας ήρωα Διγενή Ακρίτα. Toυ ήρωα που δεν δίστασε να παλέψει γενναία και με τον ίδιο τον Χάροντα, όπως παλεύει εδώ και σαράντα τέσσερα χρόνια η πατρίδα με την αιμοσταγή Τουρκία, της οποίας το πρόσωπο έχει ταυτιστεί πλήρως με αυτό του Χάροντα.\nΟ ποιητής Κυριάκος Χαραλαμπίδης (φωτ. Ρήσος Χαρίσης)\nΑνάρτηση: Ν.Ν-Χ. την Πέμπτη, Αυγούστου 02, 2018\nΚΟΛΠΟΣ ΕΠΙΣΚΟΠΗΣ ΛΕΜΕΣΟΥ\nΑνάρτηση: Ν.Ν-Χ. την Τετάρτη, Ιουλίου 18, 2018\nΗ ΠΡΟΔΟΣΙΑ ΤΟΥ ΤΟΠΟΥ ΜΑΣ\nΠΑΡΟΥΣΙΑΖΕΤΑΙ ΚΑΘΕ ΦΟΡΑ ΜΕ ΔΙΑΦΟΡΕΤΙΚΟ, ΠΑΡΑΠΛΑΝΗΤΙΚΟ ΠΡΟΣΩΠΟ... ΕΡΧΕΤΑΙ ΜΕ ΑΛΛΟ ΓΛΩΣΣΑΡΙ...\n..ανήκε πια σε έναν άλλο κόσμο. Πήρε το ένα καθέτως:\n"Η προσβολή εναντίον του κράτους και κυρίως η προσβολή της ανεξαρτησίας του από άτομο ή άτομα που ανήκουν σ' αυτό..."\nΤου φάνηκε πως ο τμηματάρχης τον κοίταζε επίμονα, μα, όταν γύρισε το κεφάλι του, αυτός συζητούσε ακόμη με τον ψηλό τα ποδοσφαιρικά τους.\n«Θα σας σκίσουμε» έλεγε, κι ο άλλος τον κοίταζε απαθής.\nΓύρισε μπροστά και συνέχισε το κλειδί:\n"Επανάσταση για διάλυση του κράτους ή υποταγή του σε ξένο κράτος..."\n«Πρέπει να παραδεχθείς πως είμαστε οι καλύτεροι» συνέχιζε ο τμηματάρχης.\n"Απόπειρα μεταβολής του πολιτεύματος με βίαια μέσα, συνωμοσία ή συνεννόηση με ξένους για κήρυξη πολέμου εναντίον της πατρίδας..."\nΣτ' αυτιά του έφτανε η συζήτηση κι η ανάσα του γινόταν βαριά.\n«Θα έχουμε μαζί μας, σου λέω, και το διαιτητή».\n"Παράδοση όπλων ή φρουρίων..."\nΌλα πια ήτανε συγχυσμένα μέσα του.\n«Με τον καινούργιο που αγοράσαμε...»\n"Παραπλάνηση στρατιωτών με σκοπό να πάρουν μέρος σε στάση..."\nΗ ανάσα του πιο βαριά.\n«Έχουμε και τον δικό σας, το νούμερο πέντε».\nΈσφιξε το στιλό στο χέρι του, που έγινε δυο κομμάτια.\n"Εξυπηρέτηση των εχθρικών συμφερόντων..."\nΗ ανάσα του έγινε ακόμα πιο βαριά. Ρουθούνισε σαν τον ταύρο που ξαφνικά βλέπει μπροστά του τους πικαντόρες.\n«Θα σας διαλύσουμε, ρε!»\n"Τιμωρείται με θάνατο..."\nΔεν άντεξε άλλο. Με δύναμη ασυγκράτητη τινάχτηκε πάνω του σαν μανιασμένο θεριό, παρασύροντας καρέκλες, έπιπλα κι ό,τι άλλο βρισκόταν μπροστά του. Oύτε έβλεπε ούτε άκουε πια. Βύθισε το χαρτοκόπτη στο σώμα του κι ο άλλος σπάραξε σαν άλογο που ξεκοιλιάζεται από μυτερά κέρατα ερεθισμένου ταύρου στην αρένα. Κάποιοι, που ήταν κοντά, έπεσαν πάνω τους για να τους χωρίσουν και οι συνάδελφοι και άλλοι, που στο μεταξύ είχαν μαζευτεί, έβγαλαν μια τρομαγμένη φωνή.\n[Από τη συλλογή μου "Η Κόρη του Δραγουμάνου"]\nΑνάρτηση: Ν.Ν-Χ. την Κυριακή, Ιουλίου 15, 2018\nΘΕΜΑ ΔΙΗΓΗΜΑ, ΦΩΤΟΓΡΑΦΙΑ\nΓΥΝΑΙΚΑ ΜΕ ΚΑΠΕΛΟ\n(κοντά στον Ακάμα)\n"Μὰ ὅσο κι ἂν πασχίζει μὲ φροντίδα νὰ κρυφτεῖ\nΤὸ βλέπουν τὸ καπέλο της ἀπ΄τὰ βουνὰ τοῦ Ταύρου"\n"Ο μεγάλος και πρώτος φιλόσοφος της ιστορίας ο Ιωάννης Βαπτιστής Βίκο με τρόπο ποιητικό και συμβολικό πρότεινε ένα εξελικτικό σχήμα που, κατά την άποψή του, εξηγεί την εξέλιξη των εθνών. Δογματίζει πως ένας λαός με μακροχρόνια πορεία ακολουθεί υποχρεωτικά τρία στάδια: γεννάται επικά, συνεχίζει λυρικά, και, συνήθως, καταστρέφεται ή καθαίρεται τραγικά. Αυτή η μεταφορά στην ιστορική εξέλιξη των ποιητικών ειδών που εμφανίστηκαν μ' αυτήν ακριβώς την σειρά, μπορεί να φαίνεται λίγο φιλολογική αυθαιρεσία, έχει όμως μια γοητεία. Ο Ελληνικός πάντως πολιτισμός διέτρεξε δύο φορές αυτά τα στάδια, αφού μετά τον τραγικό θάνατο της αρχαίας Δημοκρατίας και του ελληνικού ήθους, με το έπος του Διγενή εγκαινίασε μια νέα πορεία που φοβάμαι πως τώρα έχει εισέλθει στην τραγική φάση της".\n[Κώστας Γεωργουσόπουλος, από τον πρόλογο του στο βιβλίο του Walt Whitman, "Το Τραγούδι του Εαυτού μου", Ηριδανός, 2006]\nΗ πατρίδα δεν σώζεται με ευχές. Ας αναρωτηθεί ο καθένας μας τι έδωσε σ'αυτόν τον τόπο (και όχι τι του χρωστάει ο τόπος, όπως είπε αυτός ο αχρείος με τις τέσσερις συντάξεις). Ας τιμωρηθούν επιτέλους κάποιοι. Η Κύπρος παραδίδεται στις επόμενες γενιές ολοένα και φτωχότερη...\nΑνάρτηση: Ν.Ν-Χ. την Σάββατο, Ιουλίου 07, 2018\n..υπάρχει χρυσάφι και χρυσάφι!\n...εμείς κυνηγούμε το χρυσάφι της φωτογραφίας... και το μοιράζουμε απλόχερα και με αγάπη\nΑνάρτηση: Ν.Ν-Χ. την Δευτέρα, Ιουλίου 02, 2018\nΚάθε μέρα, καθισμένος στη βεράντα μου, παρακολουθώ τον ήλιο να βυθίζεται πίσω από τα ψηλά κυπαρίσσια, τα ζοφερά κτήρια, κάποτε πίσω από πυκνά σύννεφα, ζωγραφίζοντας τον ουρανό πάντα με διαφορετικά υπέροχα χρώματα. Μόνο το δικό μου βασίλεμα είναι διαφορετικό. Σταθερό... μονότονο... χωρίς χρώματα... αθέατο. Μόνο ο καθρέφτης το αναγνωρίζει!\nΑνάρτηση: Ν.Ν-Χ. την Κυριακή, Ιουνίου 24, 2018\nΑνάρτηση: Ν.Ν-Χ. την Τετάρτη, Ιουνίου 20, 2018\nΑνάρτηση: Ν.Ν-Χ. την Τρίτη, Ιουνίου 19, 2018\nΑνάρτηση: Ν.Ν-Χ. την Δευτέρα, Ιουνίου 18, 2018\nΠΡΩΙΝΗ ΒΟΛΤΑ ΣΤΟ ΔΑΣΟΣ ΑΘΑΛΑΣΣΑΣ\n..Λευκωσία... από την πρωινή μου βόλτα στο δάσος της Αθαλάσσας! Αντάλλαξα 100 καλημέρες με ανθρώπους που αγαπούν τη φύση και τους αρέσει να ακούνε τα πουλιά\n...σήμερα οι αφτοτζηνάρες ήταν στις δόξες τους...\n[Διθαλάσσου, ποιήματα, Κάρβας 2012]\nΑνάρτηση: Ν.Ν-Χ. την Δευτέρα, Ιουνίου 04, 2018